title: M/S Berlin

text:
M/S Berlin on Scandlinesin omistama autolautta. Berlin on valmistunut vuonna 2016 ja se liikennöi Saksan Rostockin ja Tanskan Gedserin välillä. Matka-aika on 1 h 45 min.
M/S Berlin korvasi aiemmin samalla reitillä liikennöineen M/S Prins Joachhim- nimisen aluksen.
Alus on nimetty Saksan pääkaupungin Berliinin mukaan.


title: Graceland (albumi)

text: Graceland on Paul Simonin albumi, joka äänitettiin lokakuun 1985 ja kesäkuun 1986 välillä ja julkaistiin 25. elokuuta 1986. Eklektinen albumi yhdistelee Simonin omaa musiikkityyliä eteläafrikkalaiseen mbaqanga-musiikkiin. Albumin kokonaispituus on 63 minuuttia.


title: Graceland (albumi)

text: "Graceland" oli suuri menestys, mutta koska Etelä-Afrikka oli kulttuuriboikotissa maan harjoittaman apartheid-politiikan vuoksi, albumi herätti myös arvostelua. "Graceland" sai vuonna 1987 Grammy-palkinnon vuoden albumina.


title: Haptisuus

text: Haptisuus on kompleksiyhdisteiden ligandien ominaisuus, joka kuvaa ligandin metalliatomiin sitoutuneiden atomien määrää. Haptisuus on tärkeä käsite erityisesti organometalliyhdisteiden kemiassa. Haptisuus eroaa hampaisuudesta, siten, että haptisuus kuvaa yhteen keskusatomiin sitoutuneiden sidosten määrää, kun taas hampaisuus kuvaa koko ligandin kykyä muodostaa koordinaatiosidoksia.


title: Haptisuus

text: Tyypillisin ligandin haptisuus on yksi, mutta myös useampihaptiset ligandit ovat yleisiä ja niissä haptisuus on tyypillisimmin 2–8. Kompleksien nimessä haptisuus ilmoitetaan kreikkalaisella aakkosella η (lausutaan hapto) ja numeerisella yläindeksillä. Numero kertoo haptisuuden. Esimerkiksi ferroseeni on bis(η-syklopentadienyyli)rauta(II) (η lausutaan pentahapto). Samalla ligandilla voi olla komplekseja eri haptisuuksilla. Esimerkiksi syklopentadieeni voi olla mono-, tri- tai pentahaptinen (sitoutunut yhdellä, kolmella tai viidellä atomilla) ja bentseeni voi olla di-, tetra- tai heksahaptinen (sitoutunut kahdella, neljällä tai kuudella atomilla). Haptisuuden käsitteen ja terminologian esitti F. Albert Cotton vuonna 1968. Ligandin haptisuus voi muuttua kemiallisissa reaktioissa ja tämä on yksi toisiintumisreaktioiden tyyppi.


title: Haptisuus

text: Haptisuudella on vaikutusta kompleksien reaktioihin esimerkiksi nukleofiilien reaktioilla ligandien kanssa. Ligandit, joiden haptisuus on parillinen reagoivat helpommin kuin ligandit, joiden haptisuus on pariton. Avoketjuiset ligandit reagoivat syklisiä ligandeja helpommin.


title: Nigerin sisämaasuisto

text: Nigerin sisämaasuisto on laaja tulvatasanko ja järvialue Nigerjoen keskijuoksulla Malissa.


title: Nigerin sisämaasuisto

text: Nigerjoen 400 kilometriä pitkä ja 125 kilometriä leveä sisämaasuisto ulottuu lounais-koillissuunnassa Ségousta Timbuktun jokisatamaan Koryoumeen. Se käsittää myös Nigerin sivujoen Banin alajuoksun. Alue rajoittuu etelässä ja idässä Bandiagaran ylänköön, lännessä ”kuolleeksi suistoksi” kutsuttuun muinaiseen tulva-alueeseen ja pohjoisessa itä-länsi -suuntaisiin hiekkadyyneihin. Sisämaasuiston laajuus on keskimäärin 40 000 nelikilometriä, mutta sen pinta-ala voi vaihdella kuivan ajan 30 000 neliökilometristä tulvakauden 80 000 neliökilometriin.


title: Nigerin sisämaasuisto

text: Aluetta luonnehtivat lukuisat jokihaarat ja tulvajärvet, joita yleensä esiintyy jokien suistoissa. Sen ylä- ja keskiosa Ké Macinasta ja Dounasta alaspäin käsittää Nigerin ja Banin kaksi päähaaraa sekä järvialueen, johon kuuluvat muun muassa Débo, Wallado ja Korientze -järvet. Alaosan muodostaa Diréen ulottuva monimutkainen jokien ja tulva-altaiden verkosto, jonka suurimmat sivuhaarat ovat Issa Ber, Barra Issa ja Koli Koli.


title: Nigerin sisämaasuisto

text: Sisämaasuisto varastoi vuosittain 7–70 kuutiokilometriä vettä. Tulva alkaa Koulikorosta syyskuussa, levittäytyy nopeasti tasangolle ja ohittaa Dirén kolme kuukautta myöhemmin. Ilmaan haihtuu ja maahan imeytyy noin 44 % virtauksesta. Sisamaasuiston reuna-alueilla sijaitsevien tulvajärvien kuten Aougoundoun, Dôn, Faguibinen, Garoun, Haribongon, Horon, Koraroun, Niangayen ja Télén pinta-ala on supistunut viime vuosikymmenten kuivuuden takia.


title: Nigerin sisämaasuisto

text: Nigerin sisämaasuistoa hyödynnetään kalastuksessa, karjan laidunmaana ja maanviljelyksessä. Siellä sijaitsee Länsi-Afrikan laajin keinokastelujärjestelmä Office du Niger. Alue on myös tärkeä muuttolintujen pysähdyspaikka. Sisämaasuisto sai Ramsar-alueen statuksen vuonna 2004.


Luettelo Akseli Gallen-Kallelan Malmin-ajan taideteoksista sisältää Akseli Gallen-Kallelan vuosina 1890-1892 toteuttamia taideteoksia. Niistä monet on maalattu Helsingin Malmilla. Taiteilija avioitui toukokuussa vuonna 1890, teki häämatkan Kainuuseen ja Vienan Karjalaan, asui perheen ensimmäisessä kodissa Malmilla, oleskeli kesää Visuvedellä, matkusti Pariisiin ja Kuusamon Paanajärvelle. Luettelo auttaa hahmottamaan aikakauden tunnettujen teosten kuten Aino-tarun (1891) ja Madonnan (1891) syntytaustaa.


title: Cis-duuriasteikko

text: Cis-duuriasteikko on Cisistä alkava sävelasteikko, johon kuuluvat sävelet Cis, Dis, Eis, Fis, Gis, Ais, His ja Cis. Cis-duurin rinnakkaissävellaji on Ais-molli ja muunnossävellaji on cis-molli. Cis-duurin subdominanttisointu on Fis-duurisointu ja dominanttisointu on Gis-duurisointu.


title: Cis-duuriasteikko

text: Cis-duuri on yksi harvimmin käytettyjä sävellajeista. Se mielletään usein vaikeaksi soittaa, koska sävelasteikossa on seitsemän ylennystä, eli kaikki sävelet soitetaan ylennettyinä. Usein sen sijasta käytetään sen enharmonista vastinetta, Des-duuria, jossa on vain viisi alennusta.


title: Mathias Emilio Pettersen

text: Mathias Emilio Pettersen (s. 3. huhtikuuta 2000 Manglerud, Norja) on norjalainen jääkiekkoilija, joka edustaa Yhdysvaltain USHL-liigassa pelaavaa Omaha Lancersia.


title: Högbensjön

text: Högbensjön on järvi läntisellä Uudellamaalla Raaseporin ja Inkoon kuntien alueella. Sen pinta-ala on 2,9 neliökilometriä, syvyys 6,49 metriä ja pinnankorkeus 28,8 metriä. Järvi kuuluu Bruksträsketin valuma-alueeseen (81.070).


title: Arpajon-sur-Cère

text:
Arpajon-sur-Cère on kunta keskisessä Ranskassa Cantalin departementissa Auvergne-Rhône-Alpesin alueella.
Kunnan nähtävyyksiä ovat 1200-luvulta peräisin oleva linna "Château de Conros" sekä alkujaan 1300-luvulta oleva linna "Château de Carbonat". Linna oli ajan saatossa pahoin raunioitunut ja se rakennettiin uudelleen 1900-luvulla.


title: Vieillevie

text:
Vieillevie on kunta keskisessä Ranskassa Cantalin departementissa Auvergne-Rhône-Alpesin alueella.
Kunnan nähtävyys on 1000-luvulta peräisin oleva linna "Château de Vieillevie". Sitä on linnoitettu lisää 1200- ja 1400-luvuilla. Linna on hyvin säilynyt ja se kuuluu Ranskan historiallisiin monumentteihin. Linna on yksityisessä omistuksessa, mutta se on auki myös yleisölle.


title: Eristys

text: Eristys tarkoittaa muun muassa seuraavia:


title: Kouniakary

text: Kouniakary (myös "Koniakary") on kaupunki Kayesin alueen Kayesin piirissä Malissa. Se sijaitsee Senegalin sivujoen Kirgoun varrella 68 kilometriä Kayesistä itään. Kaupungissa on 8 135 asukasta (vuonna 2009).


title: Kouniakary

text: Kouniakaryn kunnan pinta-ala on 2,375 neliökilometriä. Sitä rajoittuu idässä Marintoumanian ja lännessä Ségalan maalaiskuntiin. Seutu on pinnanvuodostukseltaan hiekkaista tasankoa. Se kuuluu Sudanin ja Sahelin siirtymävyöhykkeeseen.


title: Kouniakary

text: Kaupunkikunnan statuksestaan huolimatta Kouniakary on paikkakuntana hyvin maalaismainen. Se jakautuu yhdeksään kortteliin. Niistä seitsemää asuttavat fulbet. Bambaroilla ja khasonkoilla on omat korttelinsa. Vallitseva uskonto on islam.


title: Kouniakary

text: Kaupungin ohi kulkee Bamakon ja Kayesin välinen valtatie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, riisi, durra, hirssi, lehmänpapu ja vihannekset. Myytäväksi kasvatetaan kurpitsaa, vesimelonia, puuvillaa, perunaa ja vähemmässä määrin maapähkinää ja okraa. Kotieläimiä ovat naudat, lampaat, vuohet, hevoset, aasit ja siipikarja. Lisäksi harjoitetaan kaupankäyntiä ja käsityöammatteja sekä jonkin verran kalastusta. Palveluihin kuuluu yksi esikoulu, kaksi alakoulua, yläkoulu, useita koraanikouluja, koulutus- ja kehittämiskeskus (CED), terveyskeskus, sähkö- ja vesijohtoverkot, posti ja paikallisradio.


title: Kouniakary

text: Paikallinen nähtävyys on tukuloripäällikkö Umar Tallin vuoden 1855 tienoilla rakennuttama linnoitus, jonka Louis Archinardin johtamat ranskalaiset valtasivat vuonna 1890. Kouniakaryssa järjestetään vuosittain Umar Tallille omistettu uskonnollinen juhla, joka kerää tuhansia kävijöitä.


title: Valkeakosken Liikenne

text: Valkeakosken Liikenne Oy tarjoaa reittiliikennepalvelua Kanta-Hämeessä ja Pirkanmaalla. Yritys on perustettu vuonna 1928, jolloin se oli nimeltään S & V Ojala.


title: Valkeakosken Liikenne

text: Valkeakosken Liikenteen perustajat olivat Kuhmalahdelta kotoisin olleet veljekset Sulo ja Väinö Ojala. Vanhempi veli Väinö Ojala (1901–1986) muutti 1920-luvun alkuvuosina Pietarsaareen, jossa hän työskenteli linja-autonkuljettajana. Pian hän siirtyi Pietarsaaresta Vaasaan, jossa hän aloitti yrittäjän uransa taksiautoilijana. Nuorempi veli Sulo Ojala (1907–1959) muutti vuonna 1927 Valkeakoskelle ja oli vähän aikaa autonkuljettajana toisen palveluksessa, kunnes hän aloitti ostamallaan Chevrolet-autolla linjaliikenteen Valkeakoskelta Lempäälään vuonna 1928. Kun toiminta lähti hyvin käyntiin, myös Väinö Ojala palasi lähemmäksi kotiseutuaan ja veljekset perustivat yhteisen yhtiön.


title: Valkeakosken Liikenne

text: Vuonna 1929 veljekset aloittivat linjaliikenteen Valkeakoskelta Tampereelle ja vuonna 1932 linjaa jatkettiin Sääksmäen Ritvalaan. Vuonna 1934 aloitettiin linja Hattulan kirkonkylän kautta Hämeenlinnaan. 1930-luvun lopulla Ojalan veljekset aloittivat myös seka-autoliikenteen Valkeakoskelta Sääksmäen Tykölään. Vuonna 1939 S. ja V. Ojalalla oli 12 linja-autoa, joista suurin osa Sisu-merkkisiä.


title: Valkeakosken Liikenne

text:
Sota-aikana suurin osa Ojalan veljesten työntekijöistä ja linja-autoista joutui rintamalle, ja linjaliikennettä hoitamaan jäi vain kaksi autoa. Jatkosodan aikana linjaliikenne Tampereelle jouduttiin keskeyttämään ja linja lyhennettiin päättyväksi Lempäälään, jossa oli vaihtoyhteys Tampereen suuntaan kulkeviin juniin. Sotien jälkeen liikenne pääsi jälleen käyntiin melko nopeasti, ja jo vuonna 1946 pystyttiin ajamaan jokseenkin kaikki liikennelupien mukaiset linjat. Seka-autolla liikennöitiin muutamien vuosien ajan myös Tampereelle. S. ja V. Ojalan linjaliikenne laajeni osittain myös yritysostoin. Kun hauholainen liikennöitsijä Lauri Tarri joutui vuonna 1958 lopettamaan toimintansa, Ojala sai linjat Hauholta Valkeakoskelle ja Hämeenlinnaan. Sulo Ojalan kuoltua vuonna 1959 yritys jäi kokonaan Väinö Ojalan vastuulle.
Vuonna 1938 valmistui sivuraide Riihimäki–Tampere-radalta Toijalasta Valkeakoskelle, mikä vähensi matkustajamääriä Ojalan veljesten autoissa. Henkilöjunaliikenne Valkeakosken radalla lopetettiin kuitenkin vuonna 1956 ja Valtionrautatiet alkoi hoitaa henkilöliikennettä omilla linja-autoillaan. Myöhemmin liikenne siirtyi VR:n tytäryhtiölle Pohjolan Liikenteelle ja vuonna 1978 Valkeakosken Liikenteelle, joka sai kaupassa kuusi linja-autoa sekä linjat Viialaan, Iittalaan ja Kylmäkosken kautta Urjalaan.


title: Valkeakosken Liikenne

text: Kun valtatie 3:n uusi linjaus Valkeakosken kautta Tampereelle valmistui 1960-luvulla, Ojala aloitti sitä pitkin uuden, nopeamman yhteyden Tampereelle. Vuonna 1973 yrityksen vetovastuu siirtyi Väinö Ojalan pojille Ilpo ja Alpo Ojalalle, joista edellinen siirtyi toimitusjohtajaksi. Samana vuonna yrityksestä muodostettiin osakeyhtiö ja sen nimeksi otettiin Valkeakosken Liikenne Oy. Vuonna 1988 Valkeakosken Liikenteellä oli tärkeimmällä linjallaan Valkeakoskelta Tampereelle 31 vuoroparia kolmea eri reittiä pitkin. Samana vuonna yhtiössä työskenteli 40 henkilöä ja sillä oli 22 linja-autoa. Ilpo Ojala toimi Linja-autoliiton puheenjohtajana vuosina 1995–2004.


title: Valkeakosken Liikenne

text: Vuonna 2009 Valkeakosken Liikenne osti Valkeakosken kaupunkiliikennettä hoitaneen Valkeakosken Linjat Oy:n, jonka oli vuonna 1955 perustanut Haapajärveltä muuttanut Erkki Huoviala. Kauppaan kuului seitsemän linja-autoa, ja ostetun yhtiön kuusi työntekijää siirtyivät uuden työnantajan palvelukseen.


title: Tampere Open 2016

text: Tampere Open 2016 oli Tampereella, Suomessa 16. – 24. heinäkuuta 2016 järjestetty tennisturnaus. Turnaus pelattiin Tampereen Tenniskeskuksessa massakentillä. Siellä pelattiin sekä miesten ATP-haastajakiertueturnaus että naisten ITF-tason turnaus.Seuraavat pelaajat saivat villin kortin pääsarjaan:


title: Tampere Open 2016

text: Seuraavat pelaajat pääsivät pääsarjaan karsintojen kautta:Seuraavat pelaajat saivat villin kortin pääsarjaan:


title: Tampere Open 2016

text: Seuraavat pelaajat pääsivät pääsarjaan karsintojen kautta:


title: Decazeville

text: Decazeville on kunta Etelä-Ranskassa Aveyronin departementissa Languedoc-Roussillon-Midi-Pyrénées'n alueella. Aveyron on perinteistä hiili- ja terästeollisuusaluetta. Teollistumisen kehitykseen vaikutti voimakkaasti Ranskan entinen pääministeri Élie Decazes 1800-luvum alussa. Tämän teon kunnioitukseksi Decazevillen kunta nimettiin hänen mukaansa.


title: Decazeville

text: Kunnan nähtävyyksiä ovat kaivosmuseo "Musée de la mine Lucien Mazars" sekä "Notre-Dame de Decazeville"n kirkossa oleva Gustave Moreaun maalaus Ristintien asemat.


title: Neko Case

text: Neko Richelle Case (s. 8. syyskuuta 1970) on yhdysvaltalainen laulaja-lauluntekijä. Hänet tunnetaan niin soolourastaan kuin urastaan kanadalaisen indie rock -yhtye The New Pornographersin jäsenenä. Hän aloitti soolouransa nimellä Neko Case & Her Boyfriends ennen kuin alkoi käyttää pelkästään omaa nimeään.


title: Middle Cyclone

text: Middle Cyclone on yhdysvaltalaisen laulaja-lauluntekijä Neko Casen viides studioalbumi. Albumi on julkaistu 3. maaliskuuta 2009.


title: Middle Cyclone

text: Albumi ylsi Yhdysvalloissa Billboard 200 -listan kolmannelle sijalle.


title: Urumi (elokuva)

text: Urumi on vuonna 2011 ensi-iltansa saanut intialainen malajalaminkielinen draamaelokuva, joka perustuu osittain historiallisiin tapahtumiin. Sen on ohjannut Santosh Sivan ja käsikirjoittanut Shankar Ramakrishnan. Elokuvassa näyttelevät Prithviraj, Prabhu Deva, Genelia D’Souza, Nithya Menon, Vidya Balan, Jagathy Sreekumar, Arya ja Alexx O’Nell. Tabu esiintyy tanssinumerossa.


title: Urumi (elokuva)

text: "Urumi" oli 200 miljoonan rupian budjetillaan aikansa toiseksi kallein malajalaminkielinen elokuva "Pazhassi Rajan" (2009) jälkeen. Se julkaistiin myös dubattuna teluguksi samalla nimellä ja tamiliksi nimellä "Urumi: Padhinaintham Nootrandu Uraivaal". Monia kohtauksia jouduttiin kuvaamaan uudelleen dubattuja versioita varten.


title: Urumi (elokuva)

text: Elokuva oli sekä yleisö- että arvostelumenestys. Se voitti useita palkintoja, joihin kuului parhaan elokuvan ja ohjauksen palkinnot Imagineindia International Film Festivalilta, sekä kaksi Kerala State Film Awards -palkintoa ja seitsemän Asiavision Awards -palkintoa.


title: Urumi (elokuva)

text: 1500-luvun Keralaan sijoittuvassa elokuvassa soturi Chirakkal Kelu Nayanar haluaa kostaa isänsä kuoleman yhteenotossa Vasco da Gaman ja tämän joukkojen kanssa. Apunaan hänellä on paras ystävänsä Vavvali ja soturiprinsessa Ayesha.


title: Liikenne Satuli

text: Liikenne Satuli Oy on vihtiläinen tilausliikenteen palveluihin keskittynyt linja-autoyhtiö, joka ajaa myös aikataulun mukaista linjaliikennettä ja koululaiskuljetuksia Vihdin ja Lohjan alueella sekä palveluliikennettä Vihdissä. Yrittäjät Tuula Vuori-Satuli ja Aarni Satuli perustivat Liikenne Satuli Oy:n vuonna 1996.


title: Liikenne Satuli

text: Aluksi yhtiöllä oli vain yksi linja-auto, mutta nykyään 10–63-paikkaisia linja-autoja on 12, joista suurin osa on pienkalustoa.


title: Colin Imber

text: Colin Imber on brittiläinen professori, historioitsija, kirjailija ja luennoitsija. Hän on kirjoittanut useita Turkin ja Osmanien valtakunnan historiaa käsitteleviä teoksia.


title: Colin Imber

text: Imber opiskeli ja väitteli tohtoriksi Kuninkaallisessa teknillisessä korkeakoulussa 1970. Hän toimi sittemmin Turkin historian tutkijana ja luennoitsijana Manchesterin yliopistossa eläkkeelle jäämiseensä saakka. Hänen oppiarvonsa oli "Reader in Turkish".


title: Colin Imber

text: Imber on myös kirjoittanut vertaisarvosteluja toisten historioitsijen teoksista. Hänet tunnetaan ankarasta sanankäytöstä kritiikeissään, jos hän löytää kohteena olevasta teoksesta virheitä ja virheellisiä tulkintoja. Esimerkiksi arvostelussaan Norman Stonen teoksesta "Turkey: A Short History" (2011) Imber kirjoitti: "Sekametelisoppa virheitä, puolitotuuksia, fantasioita, non sequitureja ja epäoleellisuuksia". Justin McCarthyn teoksesta "The Ottoman Turks: An Introductory History" (1997) Imber kirjoitti: "Roskaruokaa, roskaobligaatioita ja nyt myös roskahistoriaa".


title: Colin Imber

text: Imber arvosteli myös Stanford J. Shawin ja hänen vaimonsa Ezel Kural Shawin kaksiosaista koko Osmanien valtakunnan aikakauden kattavaa teosta "History of the Ottoman Empire and Modern Turkey" Turkin historian valkopesemisestä. Shawit muun muassa esittivät revisionistisesti, ettei Armenian kansanmurhaa olisi tapahtunut. Lisäksi Imber laski teoksen sisältävän lukemattomia asiavirheitä. Arvostelussaan hän sanoi: "Ne [teoksen osat] ovat niin täynnä virheitä, puolitotuuksia, liiallisia yksinkertaistuksia ja epätarkkuuksia, että maallikko johdattuu helposti harhaan. Samanaikaisesti ne luottavat niin paljon toissijaisiin lähteisiin ja toisen käden tulkintoihin, ettei niistä ole hyötyä asiantuntijallekaan. Kun lähes jokainen sivu on väärän tiedon miinakenttä, teoksesta on mahdotonta kirjoittaa yksityiskohtaista arviointia."Yhteistyönä:Lisäksi Imber on avustanut useiden Turkin historiaa käsittelevien teosten kirjoittamisessa.


title: Laatu-Haiti

text: Laatu-Haiti oli ravintola Helsingissä Snellmaninkatu 19:ssä.


title: Laatu-Haiti

text: Ravintola oli vastapäätä Snellmaninkatu 10:ssä viisi vuotta sijainneen Helsingin yliopiston kasvatustieteen laitoksen väen kantapaikka, jota dosentti Marja Martikainen on muistellut yhteishengen luojana laitoksen 50-vuotisjuhlapuheessa. Ravintola sai mainetta myös yhtenä Pentti Saarikosken kantapaikoista.


title: Puijo (kaupunginosa)

text: Puijo on Kuopion 27. kaupunginosa. Se käsittää Puijon mäen luonnonsuojelualueineen ja mäen eteläpuolella viitostien ja radan välissä olevan Ison hautausmaan. Aivan Puijonsarven pohjoispäässä Puijon kaupunginosa ulottuu Kallaveteen, niemen itäpuolella sitä rajaavat Päivärannan, Kettulanlahden ja Rahusenkankaan kaupunginosat. Puijon itäpuolella ovat Julkula, Rypysuo ja Puijonlaakso.


title: Luettelo kaupungeista joissa on metroverkosto

text: Tämä on luettelo kaupungeista, joissa on metroverkosto


title: Belo Horizonten metro

text: Belo Horizonten metro on metrojärjestelmä, joka kulkee Belo Horizonten kaupungin pohjois- ja keskiosissa. Metro avattiin 1. elokuuta 1986. Sen kokonaispituus on 28,1 kilometriä ja se koostuu 19 asemasta. Kaikki asemat ovat samalla linjalla.


title: Mutsuki-luokka

text: Mutsuki-luokka () oli Keisarillisen Japanin laivaston kahdentoista aluksen muodostama hävittäjäluokka. Luokan alukset aloittivat palveluksensa jo hieman ennen toista maailmansotaa, jossa kaikki alukset tuhoutuivat.


title: Mutsuki-luokka

text: Vuoden 1923 laivasto-ohjelmaa sisällytetty alusluokka oli paranneltu versio Kamikaze-luokasta. Luokka oli viimeinen, jossa torpedoputket sijoitettiin sillan etupuolelle. Siinä kuitenkin otettiin käyttöön kolmiputkinen torpedoputkisto sekä 610 millimetrin torpedot. Kolmiputkinen torpedojen laukaisualusta mahdollisti laukaisualustojen vähentämisen yhdellä ja siitä huolimatta laukaistavien torpedojen määrä pysyi samana kansitilan säästyessä. Aluksella oli neljä varatorpedoa putkien uudelleen lataamiseksi.


title: Kemin Lappi

text: Kemin Lappi oli yksi Ruotsin kuudesta lapinmaasta eli historiallisesta kauppa- ja verotusalueesta Lapissa. Muut lapinmaat olivat Tornion Lappi, Luulajan Lappi, Piitimen Lappi, Uumajan Lappi ja Ångermanlandin Lappi.


title: Kemin Lappi

text: Kemin Lappi jakautui yhdeksään lapinkylään: Inari, Kemijärvi, Kemikylä, Kitka, Kittilä, Kuolajärvi, Maanselkä, Sodankylä, Sompio.


title: Rengashäntäleguaani

text: Rengashäntäleguaani ("Callisaurus draconoides") on heimoon Phrynosomatidae kuuluva liskolaji. Se elää laajalla alueella Yhdysvaltojen lounais- ja Meksikon luoteisosien tasangoilla ja aavikoilla. Rengashäntäleguaani kasvaa noin 15–23 senttiä pitkäksi. Se on nopea juoksija, jolla on litteä, hoikka ruumis sekä pitkät, kapeat jalat. Liskon vatsassa ja hännässä on mustavalkoista raidoitusta, josta se on saanut nimensä. Lisäksi koiraalla on rinnassaan turkoosinvärinen suikale. Rengashäntäleguaani on aktiivinen päiväsaikaan ja hakeutuu varjoon vain aivan kuumimpana aikana. Se pystyy myös hyppämään ylös maasta monta kertaa oman pituudensa verran napatakseen lentäviä hyönteisiä.


title: Linnankosken lukio

text: Linnankosken lukio on suomenkielinen lukio Porvoossa. Se on perustettu vuonna 1895, ja lukiossa opiskelee noin 600 opiskelijaa. Rehtorina toimii Kaisa Ryöppy. Päätoimisia opettajia on yli 40.


title: Avia College

text: Avia College on Vantaan Aviapoliksen suuralueen Lentokentän kaupunginosassa toimiva, valtiollisen ANS Finlandin lentokenttä- ja lennonvarmennusalan oppilaitos. Se on Suomen ainoa lennonjohtajia ja lennontiedottajia kouluttava oppilaitos. Lisäksi Avia College järjestää kelpoisuuskoulutuksia ja -testauksia esimerkiksi lentoasemien palo-, pelastus- ja turva-alan tehtäviä varten.


title: Avia College

text: Avia Collegen lennonjohtajakoulutus on erittäin haluttua. Koulutukseen pyrki esimerkiksi syksyllä 2015 yli satakertainen määrä hakijoita (1 150) valittuihin (8 opiskelijaa) nähden. Avia College tarjoaa koulutustaan myös ulkomaisten, esimerkiksi virolaisten lennonjohtajien koulutukseen. Syksyllä 2015 alkaneella englanninkielisessä, yhteiseurooppalaisen opetussuunnitelman mukaisessa lennonjohtajien koulutuksessa aloitti suomalaisten opiskelijoiden ohella seitsemän virolaista lennonjohtajaopiskelijaa. He ovat sopineet työllistyvänsä koulutuksen jälkeen Viron lennonvarmistuksesta vastaavaan Lennuliiklusteeninduse AS:een (EANS). EANS tilasi koulutuksen kilpailutuksen jälkeen Suomesta.


title: Avia College

text: Vuonna 2015 Avia Collegen henkilökunnan työpanos oli yhteenlaskettuna 34 kokoaikaista henkilötyövuotta.


title: Porvoon sairaala

text: Porvoon sairaala on sairaala Porvoossa. Se on osa Helsingin ja Uudenmaan sairaanhoitopiiriä ja se vastaa Askolan, Lapinjärven, Loviisan, Pornaisten, Porvoon ja Sipoon erikoissairaanhoidosta sekä sen päivystyksestä.


title: Witchkrieg

text: Witchkrieg on ruotsalaisen metalliyhtye Witcheryn viides ja viimeisin studioalbumi. Se julkaistiin 21. kesäkuuta 2010 levymerkillä Century Media. Albumi on yhtyeen ensimmäinen ilman Tony ”Toxine” Kampneria. Hänet korvasi Mardukissa aikaisemmin vaikuttanut Erik ”Legion” Hagstedt.


title: Witchkrieg

text: Albumin nimikkokappaleesta kuvattiin musiikkivideo.


title: Witchkrieg

text: Albumi sai hyvän vastaanoton. Allmusicin Phil Freeman arvostelu albumille neljä tähteä viidestä, suitsuttaen laulaja Legionin laulutyylin sisältävän hienoisia black metal -elementtejä, kuitenkaan vetämättä sitä liian pitkälle. Kritiikkiä sai vierailijoista johtuva soolokitaroiden soiton epäyhtenäisyys. Niin ikään Angry Metal Guy antoi albumille arvosanan 4/5, kritioisoiden ainoastaan ylituotantoa sekä vierailevien kitaristien heikkoja suorituksia. Soundin Marko Säynekoski antoi albumille kolme tähteä viidestä, sanoen kappaleiden olevan tanakoita ja ulosanti tyylikästä, vaikka riffien tehokkuus hiipuukin loppua kohti. Imperiumin Antti Korpinen kehui äänimaailmaa hallituksi, kuvaillen albumia muuten massasta poikkeamattomaksi.


title: Witchkrieg

text: Kaikki kappaleet sanoittanut Patrik Jensen.


title: Sélingué

text: Sélingué on Nigerin sivujoen Sankaranin muodostama tekojärvi Sikasson alueen Yanfolilan piirissä Malissa.


title: Sélingué

text: Sélinguén vesivoimalaitos valmistui vuonna 1982. Voimala, jonka kapasiteetti on 44 megawattia ja tuotanto noin 230 gigawattituntia, kaksinkertaisti Malin sähköntuotannon ja turvasi Bamakon sähkönjakelun. Sen 23 metriä korkea ja 2 600 metriä pitkä säännöstelypato muodostaa 34,2 neliökilometrin laajuisen tekojärven, jonka varastointikyky on 2,2 kuutiokilometriä. Pato mahdollistaa noin 60 000 hehtaarin laajuisen alueen keinokastelun, mutta toistaiseksi siitä on käytössä vain 1 350 hehtaaria.


title: Sélingué

text:
Säännöstelypadon entisen metsäsavannin paikalle muodostama järvi syntyi vuonna 1980.
Haarukanmuotoisen järven keskisyvyys on 5,3 metriä, mutta vuodenajasta riippuen vesi voi olla kolme metriä keskiarvon ylä- tai alapuolella. Järvi täyttyy heinä-syyskuussa ja on alimmillaan tammi-kesäkuussa.


title: Sélingué

text: Tekojärven alta joutui muuttamaan pois 13 500 ihmistä 30 kylästä. Sen alle jäivät myös asukkaille tärkeät hedelmätarhat, paljon metsää ja suuri osa karjan laidunmaasta. Alueen väestö on sittemmin kasvanut huomattavasti ja sinne on muuttanut uusia kalastajia ja riisinviljelijöitä. Vuosittainen kalansaalis on kasvanut yli 4 000 tonniin, josta 70 % viedään myytäväksi Bamakoon. Noin 1 600 maanviljelijää vuokraa puolen hehtaarin keinokasteltuja riisipeltoja, joiden vuosituotanto on yhteensä 6 000–7 500 tonnia. Alueesta on tullut myös tärkeä vesilintujen asuinympäristö.


title: Witchburner

text: Witchburner on ruotsalaisen metalliyhtye Witcheryn EP-levy, joka julkaistiin 29. maaliskuuta 1999. Se sisältää omien kappaleiden lisäksi cover-versioita Judas Priestin, Acceptin, W.A.S.P.:n sekä Black Sabbathin kappaleista.


title: Kirsti Luova

text: Kirsti Luova (s. 1946 Helsinki) on kärköläläinen kirjailija ja kustantaja. Hän on myös kääntänyt Ylelle televisio-ohjelmia englannista ja ranskasta suomeksi.


title: Rutenoseeni

text: Rutenoseeni eli bis(syklopentadienyyli)rutenium(II) (CHRu) on metalloseeneihin kuuluva ruteniumin organometalliyhdiste. Yhdistettä on tutkittu käytettäväksi polymerointikatalyyttinä.


title: Rutenoseeni

text: Rutenoseeni on monille metalloseeneille tyypillisesti niin kutsuttu sandwich-yhdiste, jossa metalli-ioni on kahden syklopentadienyyliligandin välissä. Rakenne muistuttaa ferroseenin rakennetta, mutta ferroseenista poiketen rutenoseenin ligandien konformaatio on kohdakkainen. Huoneenlämpötilassa yhdiste on vaaleankeltaista kiteistä ainetta ja on suhteellisen stabiili ilman vaikutuksille. Ferroseenin tavoin rutenoseeni kykenee reagoimaan elektrofiilisella aromaattisella substituutiolla, mutta ei ole aivan yhtä reaktiivinen. Sen sijaan organolitiumyhdisteiden kanssa se reagoi vaihtaen vetyatomin litiumatomiin ferroseenia nopeammin ja muodostuva tuote on nukleofiilinen. Rutenoseenin hapettuminen poikkeaa ferroseenin hapettumisesta siten, että hapettumisreaktiossa muodostuu yleensä dimeerinen dikationi eikä monokationia kuten ferroseenin hapettuessa. Eräissä heikosti koordinoituvissa elektrolyyteissä voidaan saada aikaan hapettuminen monokationiksi. Yhdiste liukenee orgaanisiin liuottimiin.


title: Rutenoseeni

text: Ensimmäisen kerran rutenoseenia valmisti Geoffrey Wilkinson vuonna 1952. Rutenoseenia voidaan valmistaa ruteniumkloridin ja syklopentadienyylinatriumin välisellä reaktiolla. Liuottimena käytetään tetrahydrofuraania ja tuote puhdistetaan sublimoimalla.


title: Rutenoseeni

text: Rutenoseenia on tutkittu käytettäväksi polymeerien valmistuksessa fotoinitiaattorina.


title: Ruth Bader Ginsburg

text: Ruth Bader Ginsburg (15. maaliskuuta 1933 Brooklyn, New York City, New York, Yhdysvallat) on yhdysvaltalainen lakimies ja Yhdysvaltain korkeimman oikeuden tuomari. Presidentti Bill Clinton nimitti hänet virkaan vuonna 1993. Ginsburg on järjestyksessään toinen nainen Yhdysvaltain korkeimmassa oikeudessa. Ensimmäisen naistuomarin, Sandra Day O’Connorin, nimitti Ronald Reagan vuonna 1981.


title: Ruth Bader Ginsburg

text: Ginsburg kuuluu oikeuden liberaaleihin jäseniin. Hän on äänestänyt oikeustapauksissa sukupuolten tasa-arvon, työntekijöiden oikeuksien ja kirkon ja valtion erottamisen puolesta.


title: Villa Christiansberg

text: Villa Christiansberg oli yksi Helsingin Malmilla sijainneista huviloista, joiden rakentaminen alueelle oli suosittua 1800-luvun loppupuolella. Kaikissa huviloissa ei asuttu pysyvästi niiden omistajien toimesta ja osaa tarjottiin vuokralle muun muassa lehti-ilmoituksin. Christiansenin huvila sijaitsi osoitteessa Helsingintie 1 (nykyisin Latokartanontie 1). Varhaisin maininta sanomalehti-ilmoituksissa Villa Christiansbergistä ja sen asukkaista löytyy vuodelta 1881.


title: Villa Christiansberg

text: Nykyisin Malminkaaren, Malmin asematien ja Latokartanontien väliin rajautuva tontti erotettiin aikanaan vanhasta Filpuksen tilasta, jolloin sen omistajana oli Fredrik Eklund. Kööpenhaminasta muuttanut Ludwig Christian Christiansenin suomalaistaustainen leski Amalia Christiansen rakennutti tontille vuonna 1890 puukoristeisen huvilarakennuksen ja 1-2 piharakennusta. Päärakennuksessa, huvilassa ja piharakennuksissa oli vuosien varrella vuokralaisina monia nimekkäitä henkilöitä.


title: Villa Christiansberg

text: Huvila tunnetaan myös Sergeliuksen talona, minkä nimen se sai Amalia Christiansenin pojantyttären Dagmar Christiansenin mentyä naimisiin Fredrik Sergeliuksen kanssa.


title: Villa Christiansberg

text: Vuosien varrella tontilla olevissa rakennuksissa toimi ainakin jonkinlainen kemianteollisuuteen liittyvä pientehdas (piharakennuksessa), hammaslääkärin vastaanotto, verotoimisto, leipomo (piharakennuksessa), Pelastusarmeijan lastenseimi (päärakennuksessa) sekä tuomari Forseliuksen asianajotoimisto.


title: Villa Christiansberg

text: Huvilarakennus purettiin vuonna 1969, minkä jälkeen tontti oli jonkin aikaa tyhjänä. Jossain vaiheessa se toimi parkkipaikkana ja lopulta 1988-1989 tontille rakennettiin SATO:n toimesta sillä nyt sijaitseva toimistorakennus.


title: Olivier Dall’Oglio

text: Olivier Dall’Oglio (s. 16. toukokuuta 1964) on ranskalainen jalkapallovalmentaja ja entinen puolustaja.


title: Olivier Dall’Oglio

text: Dall’Oglio aloitti pelaajauransa Olympique Alès'n puolustajana vuonna 1982. Hän pääsi toden teolla pelaavaan kokoonpanoon kaudella 1983/84 ja edusti Division 2:ssa pelannutta seuraa kaikkiaan seitsemän kauden ajan. Dall’Oglio kuului seuran avainpelaajiin, kunnes siirtyi vuonna 1989 RC Strasbourgiin. Division 2:ssa uransa luonut Dall’Oglio debytoi pääsarjassa kaudella 1994/95, jonne hänen edustamansa Stade Rennais oli noussut. Liigatasolla vastuu jäi kuitenkin vähäisemmäksi ja Dall’Oglio lopetti uransa vuonna 1996.


title: Olivier Dall’Oglio

text: Pelaajauransa jälkeen Dall’Oglio valmensi Alès'n, Nîmes Olympiquen ja ESTAC Troyes'n reservijoukkueita, kunnes kesällä 2007 nousu Alès'n edustusjoukkueen päävalmentajaksi. Hän valmensi seuraa yhden kauden ja siirtyi kesällä 2008 Arabiemiirikuntien jalkapallomaajoukkueen apuvalmentajaksi. Kesällä 2010 Dall’Oglio siirtyi Dijon FCO apuvalmentajaksi. Patrice Carteronin jätettyä päävalmentajan tehtävät kesällä 2012 nousi Dall’Oglion peräsimeen. Kaudella 2015/16 hän luotsasi Dijonin Ligue 2:n kakkoseksi ja seura nousi neljän kauden tauon jälkeen pääsarjatasolle. Kaudella 2016/17 Dijon säilytti sarjapaikkansa ja Dall’Oglio jatkoi päävalmentajana. Kaudella 2017/18 Dijon sijoittui keskikastiin ollen 11:s, mikä oli joukkueen paras sijoitus pääsarjatasolla. Kaudella 2018/19 Dijon juuttui putoamiskamppailuun ja seuraa pitkään valmentanut Dall’Oglio siirrettiin sivuun tehtävistään vuoden 2018 lopussa.


title: Kéniéba

text: Kéniéba on maalaiskunta, sen keskuskylä ja Kéniéban piirin hallinnollinen keskus Kayesin alueella Malissa. Se sijaitsee lähellä Senegalin rajaa 250 kilometriä Kayesista etelään. Kunnassa on 35 700 ja kylässä 11 700 asukasta (vuonna 2009).


title: Kéniéba

text: Kéniéban kunta rajoittuu pohjoisessa Kéniéban piirin Sitakillyn, idässä Bayen, Dombian ja Dabian ja etelässä Faléan kuntiin sekä lännessä Senegaliin. Kunta on pinnanmuodostukseltaan tasankoa, jonka yläpuolella kohoaa Tambaouran kalliorinne. Senegalin rajalla virtaa Faléméjoki. Ilmasto on tyypiltään guinealainen.


title: Kéniéba

text: Keskuskylän lisäksi kuntaan kuuluu 26 kylää. Asukkaat ovat etupäässä malinkeja ja fulbeja. Lisäksi on jonkin verran bambaroita. Vallitseva uskonto on islam, jonka rinnalla esiintyy myös animismia.


title: Kéniéba

text: Kéniéban kautta kulkee Bamakosta ja Kitasta Senegaliin johtava maantie RN24. Kylästä on ympärivuotinen tieyhteys Kayesiin ja siellä on myös kaivosyhtiöiden käyttämä pienkoneiden lentokenttä.


title: Kéniéba

text: Kunnan pääelinkeinot ovat maanviljely, karjanhoito ja perinteisin menetelmin tapahtuva kullankaivu. Tärkeimmät viljelykasvit ovat hirssi, durra, maissi, riisi, fonio ja maapähkinä. Kotieläimiä ovat naudat, lampaat, vuohet ja siipikarja. Lisäksi harjoitetaan kaupankäyntiä ja käsityöammatteja. Keskuskylän palveluihin kuuluvat lyseo, terveyskeskus, piirin poliklinikka sekä vesijohto- ja sähköverkko.


title: Kéniéba

text: Kéniébassa on hotelli ja muita majoitus- sekä ravintolapalveluita. Matkailijoita houkuttelevat Tambaouran kalliorinne ja alueen kullankaivuperinne.


title: Merja Hanski

text: Merja Hanski (s. 1955) on suomalainen vammaisurheilija, joka on osallistunut paralympialaisiin yleisurheilussa, maalipallossa, maasto- ja ampumahiihdossa sekä tandempyöräilyssä. Hänen paras joukkuelajisijoitus on kultaa maalipallosta Barcelonassa 2002. Henkilökohtaisena saavutuksenaan Hanski pyöräili vuonna 2002 MM-hopeaa. Suomen Pyöräilyunioni valitsi Merja Hanskin myös vuoden naispyöräilijäksi. Tasavallan presidentti myönsi Merja Hanskille vuonna 2009 Suomen Valkoisen Ruusun I luokan mitalin urheilumenestyksen saavuttamisesta.


title: Malmin VPK

text: Malmin VPK () on Malmilla vuonna 1909 perustettu vapaapalokunta. Sillä on sammutussopimus Helsingin kaupungin pelastuslaitoksen kanssa, ja se hälytetään tarvittaessa pelastuslaitoksen avuksi.


title: Malmin VPK

text: Alkuvuosinaan palokunta vastasi kaikesta palontorjunnasta ja sammutustyöstä Malmin alueella. Sen ensimmäinen kalustovaja sijaitsi samassa paikassa kuin VPK:n talo nykyään, Askartiellä Ylä-Malmilla.


title: Malmin VPK

text: Palokunnalla on käytössään kaksi yksikköä: pelastusyksikkö RHE 551 ja miehistönkuljetusyksikkö RHE 557.


title: Madonna (Akseli Gallen-Kallelan maalaus)

text:
Madonna on Akseli Gallen-Kallelan tekemä, vuonna 1891 syntynyt maalaus. "Madonna" kuvaa Gallen-Kallelan puolisoa Marya nuorena äitinä. Hän imettää tytärtään Marjattaa.
Maalauksen taustalla on esineistö, joka edustaa useita kulttuureita. Se on aseteltu näyttämölliseksi kokonaisuudeksi. Mukana on Pariisin kaupoista hankittua itämaista esineistöä ja häämatkalta Karjalasta kerättyjä muistoja.


text: Nuoren taiteilijan perhe asui maalauksen syntyaikaan vuokralla Helsingin maalaiskunnassa olleen Malmin Villa Christiansbergissä. Madonnan taustalla on lukuisia yksityiskohtia Malmin kodin sisustuksesta. Maalauksessa näkyvät muun muassa "Aino"-triptyykin luonnos, sekä maisemamaalaus "Vuokatti ja Pöllyvaara".


text: Gallen-Kallelan Museossa kesällä 2016 järjestetyn Malmin madonna -näyttelyn aiheena on "Madonna"-maalaus. Sen ympärillä on alkuperäisiä, matkoilla kerättyjä ja Malmin kodin sisustukseen 1891-1892 kuuluneita erikoisuuksia. Näyttelyssä on nähtävissä myös muun muassa tuohivirsut, karhunleuka, pettuleipää ja lampetit.


text: Esillä on myös samoihin aikoihin syntyneitä Axel Gallénin maalauksia, piirustuksia ja luonnoksia. "Madonnassa" kuvatun esineistön lisäksi näyttelyssä on esillä pieni japanismiosio, jossa näkyy Gallen-Kallelan keräilyharrastus.


text: Näyttelyssä teosta pääsee tutkimaan myös entistä uuden verkkosovelluksen, Taideavaimen avulla.


text: Näyttelyn rakentamisen yhteydessä löytyi myös toinen versio maalauksesta "Vuokatti". Myös "Madonnan" taustalla näkyvä, yksityisomistuksessa oleva maalaus "Vuokatti ja Pöllyvaara" saatiin lainaksi näyttelyyn. Uutta tietoa näyttelyn yhteydessä on saatu taustan tekstiileistä. Niitä on aikaisemmin pidetty karjalaisina, mutta ne olivatkin Gallen-Kallelan Pariisista tuomia anatolialaisia teltanjakajatekstiilejä.


title: Malmin työväentalo

text: Malmin työväentalon rakennusvuosi on 1939 ja rakennuksen suunnittelija August Virta. Talo sijaitsee Helsingin Malmin kaupunginosassa.


title: Malmin työväentalo

text: Malmin työväentalo oy:n perustajakokokuksessa 1937 olivat edustettuna Malmin Seudun Työväenyhdistys, Metalliosasto 33, Malmin Nahkatyöntekijäinosasto ja Malmin Urheilijat. Malmin Seudun Työväenyhdistys suurimpana osakkaana kuului sotiin asti Suomen Sosiaalidemokraattiseen Puolueeseen ja päätti vuonna 1945 liittyä SKDL:ään. 2000-luvulla Malmin eläkeläiset ovat olleet talon ahkerin käyttäjäryhmä.


title: Kuinkas sitten kävikään? (animaatio)

text: Kuinkas sitten kävikään? () on Tove Janssonin kirjoittamaan samannimiseen kuvakirjaan perustuva ruotsalainen lyhytanimaatio, joka on valmistunut vuonna 1993. Sen animoi Jaromir Wesley, joka oli aiemmin tehnyt animaatiosovituksen myös Janssonin toisesta kuvakirjasta "Kuka lohduttaisi Nyytiä?". Molemmat lyhytanimaatiot seuraavat alkuteoksia uskollisesti kuva kuvalta.


title: Kuinkas sitten kävikään? (animaatio)

text: "Kuinkas sitten kävikään?" -animaation ruotsinkielisessä alkuperäisversiossa Tove Jansson itse toimii kertojana. Suomenkielisessä jälkiäänityksessä kertojana toimii näyttelijä Elina Salo. Suomenkielinen kerronta noudattaa muutoin Hannes Korpi-Anttilan kirjansuomennosta, mutta ”Hommuli” on muutettu Hemuliksi ja ”Vilivinkka” Vilijonkaksi vastaamaan myöhempien muumiteosten suomennoksia. Toisin kuin "Kuka lohduttaisi Nyytiä?", tämä animaatiosovitus ei sisällä laulua, mutta taustalla soi Erna Tauron säveltämä pianomusiikki.


title: Nummelan työväentalo Rientola

text: Nummelan työväentalo Rientola on vuonna 1905 perustetun Työväenyhdistys Nummelan Elon rakennus Nummelan taajamassa Pisteenkaaren ja Työväentien kulmassa. Talo on valmistunut 1908.


title: Nummelan työväentalo Rientola

text: Talo rakennettiin Tuusan tilan omistajalta K. Sammalkarilta vuokratulle tontille, joka oli kooltaan noin 2 500 neliömetriä. Yhdistys osti 1928 tontin omaksi 10 000 markalla. Rakentajiksi oli palkattu pääasiassa yhdistyksen omaa jäsenkuntaa. Rakennuksen pinta-alaksi tuli 18 × 10 metriä, josta juhlasali vei 11 × 10 metriä. Siihen liittyi lisäksi näyttämötilat, ravintola ja sittemmin purettu parveke. Yläkertaan tuli vahtimestarille pieni asunto, jossa nyt on kokoushuone. Taloa jatkettiinkin 1916 Edvard Helteen piirustusten mukaan. 7 x 12,5 metrin suuruiseen tilaan tuli näyttämöosa ja pukuhuoneet.


title: Nummelan työväentalo Rientola

text: 1970-luvulla taloon rakennettiin aikakauden tyylinmukainen siipi, joka myöhemmässä rakennusvaiheessa 1980-luvulla korjattiin sopeutumaan vanhaan.


title: Nummelan työväentalo Rientola

text: Talossa oli alkujaan myös kirjasto, joka kuitenkin myytiin kunnalle vuonna 1936, jolloin perustettiin piirikirjasto.


title: Nummelan työväentalo Rientola

text: Työväentalon pihalla on Veikko Helteen muistomerkki.


title: Agustinia

text: Agustinia on sukupuuttoon kuollut sauropodien suku, joka eli varhaisen liitukauden Apt-vaiheelta Alba-vaiheelle.


title: Agustinia

text: Tämän keskikokoisen sauropodin hämmästyttävin piirre oli sen selässä sijainnut luulevyjen asetelma. Ne olivat stegosaurien laattojen tapaan kääntyneet sivuttain. Ne olivat suorakulmaisia, vaikka jotkut olivat vetäytyneet ulos sivuttain sojottaviksi piikeiksi. Miten loppuun ruumiista tulee, jotkut piirteet viittavat sen olleen diplodocidi, kun taas toiset ovat epäilyksettä titanosauri. Tällä hetkellä luokittelu on epäselvä. "Agustinian" pituus oli arviolta 15 metriä.


title: Agustinia

text: Monien muiden sauropodien tapaan myös "Agustinia" tunnetaan epätäydellisistä fossiileista. Ne löydettiin Patagoniasta, Argentiinasta, Neuquénin maakunnasta 1990-luvun lopulla. "Agustinialla" oli hämmästyttäviä suojalevyjä hännästä kaulaan, hieman kuten "Stegosauruksella". Jos panssari olisi olisi löydetty erillään, sitä tuskin olisi tunnistettu sauropodiksi, sillä vastaavanlaista ei ole tavattu millään muulla sauropodilla. Myöhemmissä tutkimuksissa on ilmennyt, että "Agustiniasta" löydetyt fossiloituneet suojalevyt saattavatkin olla oikeasti kylki- ja lonkkaluiden osia. Asiasta ei kuitenkaan ole varmuutta. "Agustinian" nimi oli alun perin "Augustia", mutta tämä nimi oli jo käytössä toisella eläimellä, joten nimeksi vaihdettiin "Agustinia".


Monstereophonic – Theaterror vs. Demonarchy on suomalaisen hard rock ja heavy metal -yhtye Lordin kahdeksas studioalbumi, joka julkaistiin Suomessa 16. syyskuuta 2016. Alkupuoliskon kappaleet edustavat perinteisempää Lordia, loppupuoliskon kappaleet muodostavat tarinan. Jälkipuoliskon kappaleet ovat metallisempaa sekä progressiivisempaa. Osa kappaleista on pitempiä, kuin Lordin kappaleet yleensä.


title: Monstereophonic – Theaterror vs. Demonarchy

text: Albumilta on julkaistu single ja musiikkivideo kappaleesta "Hug You Hardcore".


title: Sielmatjåkka

text: Sielmatjåkka ("Šielmmáčohkka") on Ruotsin korkeimpiin kuuluva huippu. Se sijaitsee Kebnekaisen tunturialueella ja on vuonna 2016 tehtyjen mittausten perusteella 2 004 metriä korkea. Ruotsissa on 12 yli 2 000 metriä korkeaa huippua, ja Sielmatjåkka on niistä pohjoisin.


title: Algar

text: Algar on kunta Cádizin maakunnassa eteläisessä Espanjassa. Kunnan väkiluku on noin 1 450 (vuonna 2015).


title: Algar

text: Algar on yksi niistä 19 kylästä, jotka muodostavat Valkoisten kylien reitin (espanjaksi Ruta de los pueblos blancos).


title: Monacair

text: Monacair on monacolainen lentoyhtiö. Se lentää reittilentoja kotikentältään Monacon helikopterikentältä Nizzan Côte d’Azurin kansainväliselle lentoasemalle. Sen omistavat perustaja Stefano Casiraghin poika Pierre, joka on enemmistöosakas, sekä ranskalainen monialayritys SkyGroup.


title: Monacair

text: Monacairin perusti vuonna 1988 Stefano Casiraghi, prinsessa Carolinen aviomies. Yhtiö lensi tilauslentoja, kuljetti VIP-asiakkaita ja hoiti asiakkaidensa yksityishelikoptereita. Elokuussa 2015 Monacon hallitus kilpailutti Monacon ja Nizzan väliset reittilennot, joita lähes 40 vuoden ajan oli lentänyt Heli Air Monaco. Monacair voitti tarjouskilpailun ja sai kymmenen vuoden sopimuksen reitille. Se aloitti lennot 2. tammikuuta 2016.


title: Monacair

text: Monacair lentää Monacon ja Nizzan välillä sesonkiaikaan 50 edestakaista lentoa päivässä. Lentoja lähtee 15 minuutin välein. Talviaikaan tämä laskee 21 lentoon 30 minuutin välein. Monacair lentää kaikki lentonsa code sharing -sopimuksella Air Francen kanssa. Lennot kestävät seitsemän minuuttia, ja matkustajien luvataan pääsevän lähtöselvityksestä kohdekentälle 20 minuutissa. Lentojen hintaan kuuluu kuljetus helikopterikentältä minne tahansa Monacon alueelle.


title: Monacair

text: Heinäkuussa 2016:


title: Prado del Rey

text: Prado del Rey on kunta Cádizin maakunnassa Espanjassa. Prado del Reyn väkiluku on noin 5800 (vuonna 2015).


title: Prado del Rey

text: Prado del Rey on yksi niistä 19 kylästä, jotka muodostavat Valkoisten kylien reitin, espanjaksi Ruta de los pueblos blancos.


title: Pelikonepeijoonit

text: Pelikonepeijoonit on videopelejä ja pelikonsoleita keräilevä suomalainen ryhmittymä, jonka jäseniä ovat Mikko Heinonen, Ville Heinonen ja Manu Pärssinen. Ystävykset perustivat samannimisen verkkosivuston vuonna 1999, ja alkoivat listata sivustolle kokoelmaansa.


title: Pelikonepeijoonit

text: Pelikonepeijoonit luovuttaa satojen pelikonsolien ja tuhansien pelien kokoelmansa tammikuussa 2017 avautuvan Suomen pelimuseon käyttöön. Pelikonepeijoonien kokoelman osia on ollut aiemmin esillä muun muassa Mediamuseo Rupriikissa ja Salon taidemuseon Pelaa!-näyttelyssä.


title: Pelikonepeijoonit

text: Pelikonepeijoonien kolme perustajajäsentä ja neljä muuta osakasta perustivat Alasin Media Oy:n Peliplaneetta.net-sivuston ylläpitämiseksi. Nykyään yritys ylläpitää perustamaansa V2.fi-sivustoa.


The Worse Things Get, the Harder I Fight, the Harder I Fight, the More I Love You on yhdysvaltalaisen laulaja-lauluntekijä Neko Casen kuudes studioalbumi. Se julkaistiin 3. syyskuuta 2013.


title: The Worse Things Get, the Harder I Fight, the Harder I Fight, the More I Love You

text: Albumi ylsi Yhdysvalloissa Billboard 200 -listan sijalle 12.


title: Espera

text: Espera on kunta Cádizin maakunnassa Espanjassa. Esperan väkiluku on noin 3900 (2015).


title: Espera

text: Espera on yksi niistä 19 kylästä, jotka muodostavat Valkoisten kylien reitin, espanjaksi Ruta de los pueblos blancos.


title: Fox Confessor Brings the Flood

text: Fox Confessor Brings the Flood on yhdysvaltalaisen laulaja-lauluntekijä Neko Casen neljäs studioalbumi. Albumi on julkaistu 7. maaliskuuta 2006.


title: Fox Confessor Brings the Flood

text: Albumi ylsi Yhdysvalloissa Billboard 200 -listan sijalle 54.


title: Mestarien liigan kauden 2016–2017 karsintavaihe ja play-off-kierros

text:
Mestarien liigan kauden 2016–2017 karsintavaihe pelataan 28. kesäkuuta – 3. elokuuta 2016 ja play-off-kierros pelataan 16.–24. elokuuta 2016. Karsintavaiheessa ja play-off-kierroksella pelaa yhteensä 56 joukkuetta, ja niistä kymmenen etenee Mestarien liigan kauden 2016–2017 lohkovaiheeseen.
"Lincoln Red Imps voitti yhteistuloksella 3–2."


text: "The New Saints voitti yhteistuloksella 5–1."


text: "Yhteistulos 2–2. Valletta voitti vierasmaaleilla."


text:
"Alaškert voitti yhteistuloksella 3–0."
"Karabah voitti yhteistuloksella 3–1."


text: "Hapoel Be’er Sheva voitti yhteistuloksella 3–2."


text: "Yhteistulos 6–6. Trenčín voitti vierasmaaleilla."


text: "Red Bull Salzburg voitti yhteistuloksella 3–0."


text: "Dinamo Zagreb voitti yhteistuloksella 5–3."


text: "APOEL voitti yhteistuloksella 3–0."


text: "Legia Varsova voitti yhteistuloksella 3–1."


text: "Ludogorets Razgrad voitti yhteistuloksella 5–0."


text: "Dinamo Tbilisi voitti yhteistuloksella 3–1."


text: "Astana voitti yhteistuloksella 2–1."


text: "Yhteistulos 2–2. Partizani Tirana voitti rangaistuspotkukilpailussa 3–1."


text: "BATE Borisov voitti yhteistuloksella 4–2."


text: "Red Star Belgrade voitti yhteistuloksella 4–2."


text: "Rosenborg voitti yhteistuloksella 5–4."


text: "Yhteistulos 3–3. Dundalk voitti vierasmaaleilla


text: "Celtic voitti yhteistuloksella 3–1."


text: "Kööpenhamina voitti yhteistuloksella 9–0."!colspan=6|Mestarit


text: !colspan=6|Parhaiten sijoittuneet


text: "APOEL voitti yhteistuloksella 4–2."


text: "Dinamo Zagreb voitti yhteistuloksella 3–0."


text: "Hapoel Be’er Sheva voitti yhteistuloksella 1–0."


text: "Celtic voitti yhteistuloksella 3–2."


text: "Legia Varsova voitti yhteistuloksella 1–0."


text: "Yhteistulos 1–1. Viktoria Plzeň voitti vierasmaaleilla."


text: "Kööpenhamina voitti yhteistuloksella 4–1."


text: "Dundalk voitti yhteistuloksella 3–1."


text: "Ludogorets Razgrad voitti yhteistuloksella 6–4."


text: "Red Bull Salzburg voitti yhteistuloksella 3–0."


text: "Ajax voitti yhteistuloksella 3–2."


text: "Steaua Bukarest voitti yhteistuloksella 3–1."


text: "Yhteistulos 2–2. Young Boys voitti rangaistuspotkukilpailun jälkeen 4–2."


text: "Rostov voitti yhteistuloksella 4–2."


text: "Monaco voitti yhteistuloksella 4–3."!colspan=6|Mestarit


text: "Ludogorets Razgrad voitti yhteistuloksella 4–2."


text: "Celtic voitti yhteistuloksella 5–4."


text: "Kööpenhamina voitti yhteistuloksella 2–1."


text: "Legia Varsova voitti yhteistuloksella 2–1."


text: "Dinamo Zagreb voitti yhteistuloksella 3–2."


text: "Manchester City voitti yhteistuloksella 6–0."


text: "Porto voitti yhteistuloksella 4–1."


text: "Rostov voitti yhteistuloksella 5–2."


text: "Borussia Mönchengladbach voitti yhteistuloksella 9–2."


text: "Monaco voitti yhteistuloksella 3–1."


title: Caylus (Tarn-et-Garonne)

text: Caylus on kunta Etelä-Ranskassa Tarn-et-Garonnen departementissa Languedoc-Roussillon-Midi-Pyrénées'n alueella.


title: Caylus (Tarn-et-Garonne)

text: Kunnan nähtävyyksiä ovat 1200-luvulta oleva Saint-Jean-Baptisten kirkko, 1500-luvulta oleva kauppahalli sekä 1300-luvulta oleva talo Maison des Loups, jotka kaikki kuuluvat Ranskan historiallisiin monumentteihin.


title: Blacklisted

text: Blacklisted on yhdysvaltalaisen laulaja-lauluntekijä Neko Casen kolmas studioalbumi. Albumi on julkaistu 20. elokuuta 2002.


title: Live from Austin, TX (Neko Case)

text: Live from Austin, TX on yhdysvaltalaisen laulaja-lauluntekijä Neko Casen 9. elokuuta 2007 ilmestynyt livealbumi.


title: Anatoli Isajev

text: Anatoli Konstantinovitš Isajev (, 14. heinäkuuta 1932 Moskova, Venäjän SFNT – 10. heinäkuuta 2016) oli pelaajaurallaan ja valmentajauransa alussa Neuvostoliittoa edustanut venäläinen jalkapalloilija, olympiavoittaja sekä jalkapallovalmentaja.


title: Anatoli Isajev

text: Isajev kuului Neuvostoliiton olympiakultaa Melbournessa 1956 voittaneeseen joukkueeseen.


title: Anatoli Isajev

text: Isajev toimi pelaajauransa jälkeen valmentajana. Hän kuoli 83-vuotiaana 10. heinäkuuta 2016.


title: Saint-Antonin-Noble-Val

text:
Saint-Antonin-Noble-Val on kunta Etelä-Ranskassa Tarn-et-Garonnen departementissa Languedoc-Roussillon-Midi-Pyrénées'n alueella.
Saint-Antonin-Noble-Val on keskiaikainen kaupunki. 1100-luvulta peräisin oleva kaupungintalo on Ranskan vanhimpia, ja se kuuluu Ranskan historiallisiin monumentteihin.


title: Nègrepelisse

text: Nègrepelisse on kunta Etelä-Ranskassa Tarn-et-Garonnen departementissa Languedoc-Roussillon-Midi-Pyrénées'n alueella.


title: Nègrepelisse

text: Kaupungin linna "Château de Nègrepelisse" on peräisin 1200-luvulta. Linna joutui hävityksen kohteeksi Ranskan vallankumouksessa ja jäi sen jälkeen hylätyksi. Viime vuosikymmeninä linnaa on kunnostettu, ja vuonna 2014 se avattiin yleisölle.


title: Crystal Extasy

text: Crystal Extasy on melodinen rockyhtye Suomesta, jonka kotipaikkana on Turku. Yhtye on perustettu vuonna 1997. Ensimmäinen levytys Part Of This Sacred Dream cd-levy ilmestyi vuonna 1998. Vuonna 2001 yhtye äänitti toisen levyn Back On Your Planet, jonka tuotti Michael Monroe. Monroe vieraili myös levyllä usealla raidalla taustalauluilla, sekä soittamalla huuliharppua ja saxofonia. Yhtye lopetti toimintansa vuosiksi 2003-2007


title: Crystal Extasy

text: Vuonna 2007 Crystal Exasy palasi keikkalavoille, tehden harvakseltaan esiintymisiä. Yhtye julkaisi vuonna 2013 Walls Are Crashing In / So Innocent CD-singlen ja digisinglen, joita seurasi vuonna 2015 videot Baby It's You ja Outsider. Crystal Extasyn riveissä soittaa Death Like Silence, Michael Monroen Bandin ja Hanoi Rocks Revisited riveissä soittaneita jäseniä. Yhtyeellä on jonkinasteinen kulttimaine glamrock harrastajien keskuudessa.


title: Tu vuò fà l'americano

text: ”Tu vuò fà l’americano” (”Haluat olla amerikkalainen”) on napolinkielinen laulu, jonka esittää italialainen laulaja Renato Carosone.


title: Tu vuò fà l'americano

text: Carosone kirjoitti laulun yhteistyössä Nicola ”Nisa” Salernon kanssa vuonna 1956. Laulu on yhdistelmä swingiä ja jazzia, ja siitä tuli pian yksi hänen tunnetuimmista kappaleistansa. Kappaleen tilasi radiokilpailua varten Casa Ricordin johtaja Rapetti ja Carosone sävelsi sen musiikin hyvin lyhyessä ajassa luettuaan Nisan sanoitukset; hän uskoi kappaleesta tulevan välitön hitti.


title: Tu vuò fà l'americano

text: Carosone esitti alkuperäisversion ensimmäistä kertaa Mario Mattolin elokuvassa "Totò, Peppino e le fanatiche" (”Totò, Peppino ja fanaatikot”, 1958) (directed by Mario Mattoli, 1958). Laulu esiintyi myös elokuvassa "Romanssi Caprilla" ("It Started in Naples", 1960), jossa sen esittää Sophia Loren. Myös vuoden 1999 elokuvassa Lahjakas herra Ripley laulun esittää Rosario Fiorello.


title: Tu vuò fà l'americano

text: Laulun sanat kertovat italialaisesta, joka harjoittaa tuon ajan amerikkalaista elämäntyyliä, juoden "whiskey and sodaa", pelaten baseballia ja polttaen Camel-savukkeita, mutta joka on silti riippuvainen vanhempiensa rahoista. Laulua pidetään satiirina toisen maailmansodan jälkeisestä amerikkalaistumisesta, aikana jolloin eteläinen Italia oli vielä hyvin maatalousvaltainen ja perinteinen yhteiskunta. Italialaisen lehden "La Repubblican" mukaan ”Tu vuò fa l’americano” on koko Carosonen uran tärkein hitti, sillä hän vetäytyi musiikinteosta jo vuonna 1960, vain neljä vuotta laulun julkaisemisen jälkeen.


title: Tu vuò fà l'americano

text: Vuonna 2010 laulua käytettiin samplena australialaisen duon Yolanda Be Coolin ja tuottaja DCUPin kappaleessa "We No Speak Americano", josta tuli kansainvälinen hitti, muun muassa Suomessa virallisella latauslistalla ja Suomen tanssilistalla se oli sijalla yksi.


title: Luiza Gega

text: Luiza Gega (s. 5. marraskuuta 1988) on albanialainen 3 000 metrin estejuoksun EM-mitalisti, joka kilpailee myös keskimatkojen juoksuissa ja kestävyysjuoksussa. Hän on pituudeltaan 166 cm.


title: Luiza Gega

text: Gega karsiutui 800 metrin juoksun alkuerissä 2011 sekä Pariisin EM-hallikisoissa että Daegun MM-kilpailuissa. Seuraavana vuonna hän karsiutui 1 500 metrillä ensimmäisen juoksun jälkeen Istanbulin sisäratojen MM-kilpailuissa ja Helsingin EM-kilpailuissa. Göteborgin EM-hallikilpailuissa 2013 hänet hylättiin 800 metrin alkuerissä.


title: Luiza Gega

text: Gega saavutti 1 500 metrillä vuonna 2013 hopeaa Mersinin Välimeren kilpailuissa ja pronssia Kazanin universiadeissa. Moskovan MM-kilpailuissa hän selviytyi samalla matkalla välieriin. Hän sijoittui 1 500 metrillä kuudenneksi Sopotin sisäratojen MM-kilpailuissa 2014. Zürichin EM-kilpailuissa 2014 ja Pekingin MM-kilpailuissa 2015 hän karsiutui saman matkan alkuerissä.


title: Luiza Gega

text: Gega karsiutui 1 500 metrin alkuerissä Portlandin sisäratojen MM-kilpailuissa 2016. Saman vuoden Amsterdamin EM-kilpailuissa hän saavutti hopeaa 3 000 metrin estejuoksussa ajalla 9.28,52. Rio de Janeiron olympialaisissa hän karsiutui estejuoksun alkuerissä. Hän sijoittui 2017 Belgradin EM-hallikilpailuissa 1 500 metrillä viidenneksi. Birminghamin MM-hallikilpailuissa 2018 hän karsiutui 1 500 metrin alkuerissä.


title: Luiza Gega

text: Balkanin-mestaruuskilpailuissa Gega on saavuttanut kultaa 1 500 metrillä 2011 ja 2015 sekä hopeaa 3 000 metrin estejuoksussa 2011 ja 800 metrillä 2015. Sisäratojen Balkanin-mestaruuskilpailuissa hän on voittanut kultaa 1 500 metrillä 2012, 2013, 2014 ja 2016 sekä 3 000 metrillä 2018.


title: Killer Frost

text: Killer Frost on usean superroiston käyttämä nimi Yhdysvaltalaisissa sarjakuvissa, jotka ovat julkaissut DC Comics. Hahmo on esiintynyt monissa muodoissa, joista osa on ottanut Killer Frostin persoonan omakseen. Killer Frost esiintyy pääasiallisesti Firestormin vastustajana.


title: Killer Frost

text:
Jokainen Killer Frostin versio on pystynyt muuntamaan lämpöä kylmäksi energiaksi. Tämän johdosta hän voi luoda kokonaisia esineitä jäästä, kuten seinämiä.
Killer Frost voi myös muuttaa koskettamansa esineen jääksi.


title: Kasvot väkijoukossa

text: Kasvot väkijoukossa ("A Face in the Crowd") on Elia Kazanin ohjaama yhdysvaltalainen elokuva vuodelta 1957. Sen on käsikirjoittanut Budd Schulberg oman novellinsa ”Your Arkansas Traveler” pohjalta. Pääosia näyttelevät Andy Griffith, Patricia Neal, Lee Remick, Walter Matthau ja Anthony Franciosa.


title: Kasvot väkijoukossa

text: Arkansasilaisen paikallisradioaseman toimittaja (Patricia Neal) löytää öykkärimäisen, karkean huulenheittäjän ja countrymuusikon Larry ”Lonesome” Rhodesin (Andy Griffith) ja alkaa tehdä tästä ensin paikallista ja sitten valtakunnallista televisiotähteä. Miehen suosion kasvaessa hänet vedetään politiikkaan. Välit hänen keksineeseen naistoimittajaan alkavat rakoilla, ja toimittaja alkaa paljastaa miehen vastenmielisiä puolia yleisölle.


title: Kasvot väkijoukossa

text: "Kasvot väkijoukossa" sai ensi-iltansa aikoihin vaihtelevia arvioita muun muassa epämiellyttävän päähenkilönsä vuoksi. Myöhemmin elokuvan arvostus on kasvanut, ja se valittiin vuonna 2008 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Firestorm (sarjakuvahahmo)

text: Firestorm on usean fiktiivisen supersankarin käyttämä nimi Yhdysvaltalaisissa sarjakuvissa, jotka ovat julkaissut DC Comics. Firestormin ensimmäinen muoto oli Ronnie Raymondin ja Martin Steinin yhdistelmä.


title: Firestorm (sarjakuvahahmo)

text: Ronnie Raymondin versio Firestormista esiintyy pelattavana hahmona pelissä ". "Pelissä hahmon äänenä toimii Nolan North.


title: Lepakkonainen

text: Lepakkonainen on supersankaritar, joka esiintyy Yhdysvaltalaisissa sarjakuvissa, jotka ovat julkaissut DC Comics. Lepakkonaisen identiteetin jakaa kaksi naista, joiden molempien nimi on Katherine Kane.


title: Lepakkonainen

text: Lepakkonaisen on kehittänyt Bob Kane ja Sheldon Moldoff ja käsikirjoittaja Edmond Hamilton, Jack Schiffin ohjeistamana.


title: Lepakkonainen

text: Joulukuussa 2014, DC Comics ilmoitti peruvansa "Lepakkonaisen".


title: Alma (laulaja)

text: Alma (oikealta nimeltään Alma-Sofia Miettinen s. 17. tammikuuta 1996 Kuopio) on suomalainen laulaja-lauluntekijä. Alma nousi alun perin julkisuuteen "Idols"-laulukilpailun seitsemännellä kaudella, jonka myötä hän siirtyi tuomarina toimineen Sini Sabotagen tuplaajaksi. Vuonna 2014 Alma solmi levytyssopimuksen PME Recordsin kanssa, ja kaksi vuotta myöhemmin maailmanlaajuisen sopimuksen Universal Musicin kanssa.


title: Alma (laulaja)

text: Alma julkaisi debyyttisinglensä "Karma" kesäkuussa 2016, jota seurasi EP "Dye My Hair" lokauussa. "Karma" sijoittui julkaistessaan Suomen latauslistan ensimmäiselle sijalle ja singlelistan sijalle viisi. Myöhemmät singlejulkaisut ovat saavuttaneet Suomen ohella myös listasijaa ulkomailla, muun muassa Britanniassa, Saksassa ja Itävallassa. Debyyttialbumiaan valmisteleva Alma on myös vieraillut muiden artistien julkaisuilla, mm. Felix Jaehnen ja Charli XCX:n, ja saanut yhteensä seitsemän Emma-ehdokuutta, joista hän voittanut kaksi. Lisäksi Alma on palkittu kahdella Vuoden vienti -Emmalla, sekä Suomi-palkinnolla vuonna 2017. Samana vuonna Alma voitti myös MTV Europe Music Awardsin Suomen kategorian.


title: Alma (laulaja)

text: Alma kilpaili "Idolsin" seitsemännellä kaudella vuonna 2013, mutta putosi kilpailusta juuri ennen semifinaalia. Hän tutustui kuitenkin kilpailussa tuomarina toimineeseen Sini Sabotageen ja pääsi hänen keikkakokoonpanoonsa avainsanoja toistavaksi ja yleisöä huudattavaksi taustalaulajaksi eli tuplaajaksi. Hän oli mukana myös Sabotagen "Lue mun huulilta" -EP:n kappaleella ”Muuta ku mä”.


title: Alma (laulaja)

text: Alma solmi ensimmäisen levytyssopimuksensa vuonna 2014 PME Recordsin kanssa, joka toimii hänen levy-yhtiönään Pohjoismaissa ja Baltiassa yhdessä Warner Musicin kanssa. Marraskuussa 2015 Alma solmi lauluntekijäsopimuksen saksalaisen musiikkikustantamo Sony/ATV Music Publishingin kanssa. Toukokuussa 2016 Alman uutisoitiin allekirjoittaneen maailmanlaajuisen levytyssopimuksen Saksan Universal Musicin kanssa.


title: Alma (laulaja)

text: Alma julkaisi esikoissinglensä ”Karma” 3. kesäkuuta 2016. Kappale sisältyy myös hänen lokakuussa julkaistulle "Dye My Hair" -EP:lle. Hän vieraili myös vokalistina saksalaisen Felix Jaehnin heinäkuussa 2016 julkaistulla ”Bonfire”-kappaleella, joka nousi Saksassa singlelistan kolmoseksi. Tammikuussa 2017 Soundin lukijat valitsivat Alman ”Kotimainen tulokas 2016” -äänestyksen voittajaksi. Vuoden 2017 Emma-gaalassa hän oli ehdolla viidessä eri kategoriassa (Vuoden tulokas, Vuoden biisi, Vuoden Pop, Vuoden artisti, Vuoden musiikkivideo). Lopulta hänet palkittiin vuoden tulokkaana, jonka lisäksi hän sai Vuoden vienti -Emman.


title: Alma (laulaja)

text: Alman kansainvälinen menestys sai jatkoa keväällä ja kesällä 2017, kun ”Chasing Highs” -single nousi listoille ensin Suomessa ja Saksassa, Itävallassa sekä Sveitsissä, ja myöhemmin Britanniassa ja Irlannissa. Heinäkuussa 2017 kappale nostettiin brittiläisen BBC Radio 1 -radiokanavan A-soittolistalle. Elokuussa 2017 se nousi Britannian virallisen singlelistan sijalle 18. Syksyllä 2017 Alma jatkoi vuonna 2018 julkaistavan esikoisalbuminsa äänityksiä, joka äänitetään puoliksi Los Angelesissa ja Suomessa. Syyskuussa 2017 julkaistiin Alman seuraava single "Phases", jolla vierailee yhdysvaltalainen rap-artisti French Montana. Kappale, jonka Alma on kirjoittanut yhdessä Charli XCX:n kanssa, sai ensisoittonsa BBC:llä ja nousi heti julkaisunsa jälkeen Suomen latauslistan ensimmäiselle sijalle, sekä single- että striimatuimpien listan sijalle neljätoista. "Phases" nousi myös singlelistoille Britanniassa, Sveitsissä ja Ruotsissa.


title: Alma (laulaja)

text: Lokakuussa 2017 Almalle myönnettiin Suomi-palkinto. Marraskuussa 2017 hän voitti MTV Europe Music Awardsin Suomen kategorian. Joulukuussa 2017 Alma ja hänen sisarensa Anna Miettinen osallistuivat kutsuvieraina itsenäisyyspäivän vastaanotolle. Joulukuussa 2017 julkaistiin myös Charli XCX:n single "Out of My Head", jolla Alma vierailee yhdessä Tove Lon kanssa. Helmikuussa 2018 Alma voitti jälleen Emma-gaalassa Vuoden vienti -Emman, sekä Vuoden biisi -palkinnon "Chasing Highs" -kappaleesta. Maaliskuussa 2018 julkaistiin Alman "Heavy Rules Mixtape" -EP, jolla vierailee myös MØ, Kiiara ja Tove Styrke. Lokakuussa 2018 julkaistiin "Cowboys"-single.


title: Alma (laulaja)

text: Alma viimeistelee ensimmäistä albumiaan, jonka on määrä ilmestyä alkuvuodesta 2019. Hän kuvailee albumin olevan musiikillisesti ”erilaista kuin hänen nykyinen tuotantonsa” ja että albumi tulee olemaan ”vanhan loppu ja uuden alku”.


title: Alma (laulaja)

text: Alma tekee kappaleita myös muille artisteille ja ilmoitti kesällä 2018 tehneensä esimerkiksi kolme kappaletta Miley Cyrukselle.


title: Kalevi Heikkinen

text: Arvo Kalevi Heikkinen (25. toukokuuta 1911 Kestilä – 1. joulukuuta 1940 Helsinki) oli suomalainen Lapuan liikkeen jäsen, joka tunnetaan osallisuudestaan forssalaisen kunnanvaltuutetun Yrjö Holmin murhaan vuonna 1930. Myöhemmin hän taisteli Espanjan sisällissodassa kenraali Francon johtamien fasistien puolella. Holmin murhan johdosta Heikkistä kuulustellut etsivä luonnehti häntä ”aatteelliseksi fanaatikoksi”.


title: Kalevi Heikkinen

text: Pohjois-Pohjanmaan Kestilässä syntynyt Heikkinen kotiutui asepalveluksestaan alikersanttina, työskennellen sen jälkeen liikeapulaisena, kunnes aloitti opiskelut Evon metsäopistolla. Kesällä 1930 hän kiinnostui äärioikeistolaista Lapuan liikkeestä ja ryhtyi johtamaan sen Loimaalla toiminutta iskujoukkoa, joka ehti syyllistymään kolmeen vapaudenriistoon. Niistä viimeisin muodostui kohtalokkaaksi, kun Heikkisen johtama joukkio tunkeutui heinäkuun 4. päivän vastaisena yönä Forssassa Loimaan kauppalanvaltuuston entisen jäsenen Yrjö Holmin kotiin. Tämä ei kuitenkaan suostunut lähtemään muiluttajien matkaan, vaan puolustautui ja menetti syntyneessä laukaustenvaihdossa henkensä.


title: Kalevi Heikkinen

text: Holmin ampujaksi epäiltiin aluksi Paavo Markkulaa, jonka pidätyksen jälkeen Heikkinen organisoi 4. marraskuuta Forssaan 800 Lapuan liikkeen kannattajan mielenosoituksen hänen vapauttamisekseen. Markkulan vapauttamisen jälkeen ampujaksi epäiltiin Heikkisen lisäksi myös ylioppilas Enso Kivikoskea, mutta lopulta murhasta ei tuomittu ketään. Heikkinen sai kuitenkin vuonna 1931 Turun hovioikeudelta yhdeksän kuukauden ehdollisen tuomion kolmesta vapaudenriistosta. Tämän jälkeen hän toimi Lapuan liikkeen ja IKL:n nuorisojärjestön Sinimustien julkaiseman samannimisen lehden ilmoitusmyyjänä, kunnes joutui järjestön lakkauttamisen jälkeen työttömäksi vuonna 1936.


title: Kalevi Heikkinen

text: Alkuvuonna 1937 työttömäksi jäänyt Heikkinen päätti liittyä Espanjan muukalaislegioonaan ja lähteä taistelemaan fasistien riveihin maassa heinäkuussa 1936 syttyneeseen sisällissotaan. Helmikuussa hän matkusti kymmenen suomalaisen seurueessa "S/S Wappu" -höyryaluksella Kotkasta Hampuriin, jossa miehet ottivat yhteyttä natsi-Saksan propagandaosaston johtajaan Heinrich Hoffmanniin. Tämä opasti heidät espanjalaisen värvääjän puheille, joka järjesti matkan Lissabonin kautta Espanjaan. Hanke kuitenkin kariutui, kun Portugalin suurlähetystö ei Suomen konsulaatin kehotuksesta myöntänyt heille viisumia. Osa joukkiosta kyllästyi odotteluun ja palasi kotimaahan. Heikkinen onnistui lopulta toimittajana esiintyen pääsemään Espanjaan Ranskan kautta, kun maa ei Pariisin maailmannäyttelyn vuoksi vaatinut lehtimiehiltä viisumia. Hänen kanssaan Espanjan muukalaislegioonaan liittyi muun muassa myöhemmin natsi-Saksan SS-joukoissa sotinut Olavi Karpalo.


title: Kalevi Heikkinen

text: Heikkinen esiintyi muukalaislegioonassa salanimellä ”Arbo Kalbi”, taistellen Madridin rintamalla. Huhtikuussa päähän osuneesta kranaatinsirpaleesta haavoittunut Heikkinen siirrettiin sotasairaalaan Palenciaan, josta hän kirjoitti sotakokemuksistaan IKL:n "Ajan Suunta" -lehteen nimimerkillä ”H”. Heikkinen siirrettiin pian Marokon rannikolla sijaitsevaan Ceutaan, mistä hän jatkoi kirjoittamista IKL:n eri lehtiin, tällä kertaa nimimerkillä ”K. H.” ja raportoi myöhemmin omalla nimellään myös "Ilta-Sanomiin".


title: Kalevi Heikkinen

text: Syyskuussa 1937 Heikkinen palasi Suomeen yhdessä kajaanilaisen toimittajan Veikko E. Rutasen kanssa. Marraskuussa hän sai työpaikan Seinäjoella ilmestyneen IKL:n "Lakeus"-sanomalehden toimittajana, mutta ei viihtynyt työssään kuin pari kuukautta. Heikkinen kyllästyi liian passiivisena pitämäänsä järjestöön, jota hän kutsui ”suunsoittajien ompeluseuraksi”. Heikkinen jatkoi kirjoitteluaan Ilta-Sanomiin ja ryhtyi Valpon ilmiantajaksi. Samalla hän pyysi väärennettyä kommunistien jäsenkirjaa, jonka turvin Heikkinen halusi soluttautua Espanjan tasavaltalaisten puolella taisteleviin kansainvälisiin prikaateihin. Valpo ei kuitenkaan suostunut ajatukseen.


title: Kalevi Heikkinen

text: Maaliskuussa 1938 Heikkinen aloitti vanginvartijana Helsingin lääninvankilassa, mutta hänet pidätettiin jo kuukauden kuluttua Yrjö Holmin murhaan liittyen. Uudessakaan oikeudenkäynnissä murhasyytettä ei pystytty näyttämään toteen, mutta Heikkinen sai vapaudenriistosta jälleen viiden kuukauden tuomion. Hän kuoli Espanjassa saamiensa vammojen johdosta joulukuussa 1940 vain 29-vuotiaana.


title: Umikaze (1936)

text: Umikaze () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Umikaze (1936)

text: Alus tilattiin Maizurun laivastontelakalta. Sen köli laskettiin 4. toukokuuta 1935 ja alus laskettiin vesille 27. marraskuuta 1936. Alus valmistui 31. toukokuuta 1937.


title: Umikaze (1936)

text: Alus upotettiin 1. helmikuuta 1944.


title: Patrice Garande

text: Patrice Garande (s. 27. marraskuuta 1960) on ranskalainen jalkapallovalmentaja ja entinen hyökkääjä. Kesäkuusta 2012 lähtien hän on toiminut SM Caenin päävalmentajana.


title: Patrice Garande

text: Garande hankki jalkapallo-oppinsa AS Saint-Étiennen joukkueessa, jonka edustusjoukkueessa hän debytoi kaudella 1977/78. Peliaika seurassa oli kuitenkin kortilla ja Garande istui lähinnä vaihtopenkillä Laurent Rousseyn ja Laurent Paganellin saadessa enemmän vastuuta. Kaudella 1979/80 Garande pelasi sveitsiläisessa CS Chênois'ssa, josta siirtyi US Orléansiin. Hyvä kausi seurassa poiki Garandelle ammattilaissopimuksen AJ Auxerreen, johon hän siirtyi kesällä 1981. Auxerressa vastuuta alkoi tulla ja läpimurtonsa Garande teki kaudella 1983/84 iskien 21 liigamaalia pelaamissaan 34 ottelussa. Garande jätti Auxerren kesällä 1986 ja siirtyi FC Nantes'n paitaan. Hänestä haettiin korvaajaa Vahid Halilhodžićille, mutta kausi oli Garanden osalta heikko ja hän palasikin jo kesällä 1987 AS Saint-Étienneen. Hän pelasi uransa loppuvuodet eri liigaseuroissa ja vuodet 1993–1995 alemmilla sarjatasoilla FC Bourgesin ja Orléansin joukkueissa. Garande lopetti pitkän uransa vuonna 1995.


title: Patrice Garande

text: Maajoukkuetasolla Garande pelasi yhden A-maaottelun Ranskan paidassa. Hän oli mukana Ranskan olympiajoukkueessa 1984, joka juhli Los Angelesissa olympiakultaa.


title: Patrice Garande

text: Valmennusuransa Garande aloitti vuonna 1995 SM Caenin organisaatiossa Pierre Mankowskin apuvalmentajana. Hän työskenteli Caenissa kolme kautta ja Mankowskin potkujen jälkeen myös Guy Davidin, Gabriel Caldéronin ja Pascal Théaultin apuvalmentajana. Mankowskin ja Garanden johdolla Caen nousi Division 2:n mestarina pääsarjaan kaudeksi 1996/97, mutta putosi yhden kauden jälkeen takaisin.


title: Patrice Garande

text: Garande jätti Caenin kesällä 1998 ja siirtyi tammikuussa 1999 AS Cherbourgin päävalmentajaksi. Seura voitti Garanen alaisuudessa CFA:n mestaruuden vuonna 2002 ja nousi Nationaliin. Hän jätti joukkueen sopimuksensa päätyttyä kauden 2003/04 jälkeen. Hän palasi Caeniin kesällä 2005 ja toimi seuran reservijoukkueen päävalmentajana. Vuonna 2009 hän nousi Franck Dumas'n rinnalle Caenin edustusmiehistön valmennukseen. He johdattivat seuran Ligue 2:n mestariksi ja takaisin liigaan kaudeksi 2010/11. Seuran pudottua liigasta kauden 2011/12 jälkeen Garandesta tuli yksin Caenin päävalmentaja. Garanden johdolla Caen nousi kauden 2013/14 päätteeksi jälleen takaisin pääsarjatasolle. Kaudella 2015/16 Caen taisteli jopa paikasta europeleihin ja sijoittui lopulta liigassa seitsemänneksi, mikä oli seuran paras sijoitus sitten kauden 1991/92. Kaudella 2016/17 Caenin tulokset eivät riittäneet taistelemaan hyvistä sijoituksista, vaan säilymisestä liigassa. Lopulta sarjapaikka säilyi pisteen turvin. Putoamistaistelu oli edessä myös kaudella 2017/18, jolloin Garande johdatti Caenin säilymiseen jälleen pisteen erolla. Kauden jälkeen Garanden sopimus päättyi ja hän jätti joukkueen kuuden vuoden valmennusrupeaman jälkeen.


title: Sylvain Ripoll

text: Sylvain Ripoll (s. 15. elokuuta 1971) on ranskalainen jalkapallovalmentaja ja entinen puolustaja. Toukokuusta 2017 lähtien hän on toiminut Ranskan alle 21-vuotiaiden jalkapallomaajoukkueen päävalmentajana.


title: Sylvain Ripoll

text: Ripoll aloitti pelaajauransa Stade Rennais'n puolustuksessa. Hän teki ensiesiintymisensä kaudella 1990/91 ja murtautui seuran pelaavaan kokoonpanoon toden teolla seuraavalla kaudella. Rennes putosi keväällä 1992 Division 2:een, jossa Ripoll jatkoi seuran paidassa vielä kaksi kautta. Kaudeksi 1994/95 hän siirtyi Le Mansiin, josta hyvien esitysten myötä FC Lorientiin. Ripoll urakoi ensimmäisellä Lorient-kaudellaan 39 sarjaottelua ja kuului myös seuraavina vuosina seuran kantaviin voimiin Division 2:ssa. Hän pelasi myös liigassa, johon Lorient nousi kaudeksi 1998/99. Ripoll lopetti pelaajauransa Lorientissa loukkaantumisten myötä vuonna 2003.


title: Sylvain Ripoll

text: Ripoll jatkoi uraansa Lorientin palveluksessa valmentajana, kun hänestä kesällä 2003 tuli Christian Gourcuffin apuvalmentaja. Kaksikon johdolla Lorient nousi kauden 2005/06 päätteeksi liigaan. Lorient vahvisti asemansa liigaseurojen joukossa ja kaudella 2009/10 sijoittui seitsemänneksi tehden näin seurahistorian parhaan tuloksen pääsarjatasolla. Gourcuff jätti päävalmentajan paikkansa 11 vuoden jälkeen kauden 2013/14 päätteeksi ja Ripoll nousi seuran päävalmentajaksi. Ripollin johdolla Lorient on joutunut taistelemaan sarjapaikkansa puolesta, mutta kahden perättäisen 15. sijan myötä pysynyt liigassa. Kaudella 2016/17 Lorient vajosi liigan putoamiskamppailuun jo alkukaudesta. Kehnojen tulosten myötä Lorient ja Ripoll purkivat sopimuksensa lokakuun lopulla 2016, kun Lorient oli hävinnyt kahdeksan pelaamistaan kymmenestä liigaottelusta.


title: Sylvain Ripoll

text: Toukokuussa 2017 Ripollista tuli Ranskan alle 21-vuotiaiden jalkapallomaajoukkueen päävalmentaja.


title: Taru Mäntynen

text: Taru Mäntynen (Mäntynen-Laita, s. 1944) on varkautelainen kuvanveistäjä, jota on pidetty modernin pronssivalun tiennäyttäjänäkin. Professori Jussi Mäntynen on hänen isoisänsä ja taidemaalari Olavi Mäntynen hänen setänsä. Taiteilijasuku on pitänyt yhteisnäyttelyjäkin.


title: Vantaan tanssiopisto

text: Vantaan tanssiopisto on tanssin perusopetusta antava oppilaitos Vantaalla. Yleinen tanssiopetus painottaa kasvatuksellista ja elämyksellistä tanssiharrastusta. Tanssin laajaan oppimäärään keskittyvä opetus puolestaan syventää tanssiharrastusta ja luo valmiuksia tanssialan ammattiopintoihin. Tanssiopiston toiminta on osallistujilleen maksullista. Vantaan tanssiopistossa tanssii noin tuhat oppilasta, joista 90 prosenttia on tyttöjä.


title: Vantaan tanssiopisto

text: Opetustarjonta keskittyy lapsiin ja nuoriin ja alkaa varhaisopetuksesta eli 3–4 -vuotiaiden tanssileikkitunneista, jolle lapsi voi ryhmästä riippuen osallistua yksin tai vanhemman kanssa.


title: Vantaan tanssiopisto

text: Vantaan Tanssiopiston taloudesta ja varojen käytöstä vastaa ja tanssiopiston toimintaa valvoo ja sitä johtaa tukiyhdistys (Vantaan Tanssiopiston tuki ry.) hallituksensa välityksellä.


title: Vantaan tanssiopisto

text: Tanssiopiston taustalla on Raatikon tanssikoulun vuonna 1977 alkanut opetus. 1990-luvun alkupuolella Raatikon tanssikoulu aloitti taiteen perusopetusta Vantaalla muun muassa Tikkurilan teatterin kanssa. Vuonna 1997 Raatikon tanssikoulu muuttui Vantaan tanssiopistoksi. Kesällä 2010 talousvaikeuksiin ajautuneen, tuolloin noin 140 oppilaan arvostetun Vantaan lapsibaletin toiminta liitettiin pääosin osaksi Vantaan tanssiopistoa.


title: Vantaan tanssiopisto

text: Tanssiopisto sai Vantaan kulttuuripalkinnon vuonna 1997. Myös Tanssiopiston esitykset ovat menestyneet. Esimerkiksi opiston balettiesitys "Ja linnut lensivät matalalla" palkittiin vuonna 2015 Kajaanin koreografiakatselmuksessa.


title: Vantaan tanssiopisto

text: Vantaan tanssiopiston päätoimipiste on Myyrmäen eteläosassa (Kilterinkuja 2), jonne tanssiopisto muutti vuoden 2015 lopulla. Uusien tilojen Lieska-salin luennehditaan sopivan näytöksiinkin. Tanssiopetusta annetaan silti Vantaan jokaisella suuralueella. Opetuspisteitä ovat (syksy 2016):


title: Yamakaze (1936)

text: Yamakaze () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Yamakaze (1936)

text: Alus tilattiin Uraga Dock Companyltä. Sen köli laskettiin 25. toukokuuta 1935 ja alus laskettiin vesille 21. helmikuuta 1936. Alus valmistui 30. kesäkuuta 1937.


title: Yamakaze (1936)

text: Alus upotettiin 23. kesäkuuta 1942.


title: Vantaan lapsibaletti

text: Vantaan lapsibaletti oli Vantaan vuosina 1983–2010 toiminut lasten balettiopetukseen erikoistunut ja taiteen perusopetusta antanut koulu, jota ylläpiti samanniminen rekisteröity yhdistys (Vantaan lapsibaletti ry). Vuonna 2010 oppilaita ilmoitettiin olleen noin 140. Opetusta balettikoulu antoi ainakin toimipisteessään Myyrmäen kaupunginosan Louhelassa.


title: Vantaan lapsibaletti

text: Lapsibaletin perustivat vuonna 1983 ja sitä johtivat pitkään balettipedagogi ja koreografi Marin Veltchev ja hänen vaimonsa tanssitaiteilija Tamara Popova-Veltcheva. Lapsibaletti perustettiin Vantaalle kun vuonna 1950 balettipedagogi Airi Säilän perustaman balettikoulun opetuksen vastattavakseen saaneet Marin Veltchev ja Tamara Popova-Veltcheva siirsivät koulun Vantaalle vuonna 1983. Taiteen laajaa perusopetusta se antoi vuodesta 1993 lähtien. Vuonna 2005 vetovastuun otti Maria Hostikka.


title: Vantaan lapsibaletti

text: Tunnustuksena ansioistaan balettikasvatuksessa Vantaan lapsibaletti sai yhdessä perustajiensa kanssa Vantaan kulttuuripalkinnon vuonna 2005. Useat lapsibaletin oppilaista päätyivät myöhemmin ammattitanssijoiksi ja tanssinopettajiksi.


title: Vantaan lapsibaletti

text: Vantaan lapsibaletin toiminta päättyi kesällä 2010. Lapsibaletti kärsi loppuvaiheessa muun muassa rahoitusvaikeuksista. Päättymisvaiheessa lapsibalettia veti vs. rehtori Erja Asikainen-Sallinen, joka osaltaan ilmoitti myös aikomuksesta sulauttaa Vantaan lapsibaletin toiminta osaksi suurempaa Vantaan tanssiopistoa. Monet lapsibaletin opettajista ja pääosa oppilaista siirtyvätkin vuonna 2010 Vantaan tanssiopistoon. Ainakin osa opettajista siirtyi muualle tanssipedagogeiksi.


title: Kawakaze (1936)

text: Kawakaze () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Kawakaze (1936)

text: Alus tilattiin Fujinagatan telakalta. Sen köli laskettiin 25. huhtikuuta 1935 ja alus laskettiin vesille 1. marraskuuta 1936. Alus valmistui 30. huhtikuuta 1937.


title: Antti Hanninen

text: Antti Hanninen (31. maaliskuuta 1873 Heinjoki – 22. marraskuuta 1957 Sammatti) oli suomalainen maanviljelijä, herastuomari ja kansanedustaja.


title: Antti Hanninen

text: Antti Hanninen syntyi Heinjoen Ristseppälän kylässä Matti ja Helena (o.s. Hallikainen) Hannisen yhdeksänlapsisen perheen vanhimpana. Perhe muutti Ristseppälästä Kopralaan Antin ollessa 3-vuotias.


title: Antti Hanninen

text: Hanninen avioitui 18.6.1893 Helena Karvasen kanssa. Heille syntyi kolme lasta: Iivari vuonna 1896 (joka kuoli heti syntymän jälkeen), Selma 1897 ja Johannes 1899.


title: Antti Hanninen

text: Isä Matin kuoltua vuonna 1899 Antista tuli vanhanajan suurperheen pää, sillä oman perheensä lisäksi hän huolehti äidistään ja nuoremmista sisaruksistaan, joista nuorin, Tahvo, oli nelivuotias. Neljä muutakin sisarusta oli alle 15-vuotiaita.


title: Antti Hanninen

text: Antti Hanninen ryhtyi hoitamaan jo nuorena lukuisia yhteiskunnallisia luottamustehtäviä, joten veljekset sopivat suurperheen ”päällikkyyden” siirtämisen toiseksi vanhimmalle veljelle Juholle (s. 1885).


title: Antti Hanninen

text: Vuonna 1939 syttynyt talvisota ajoi kannakselaiset evakkoon. Välirauhan aikaiseksi sijoituskunnaksi Antti Hanniselle tuli Varsinais-Suomen Perniö, josta hän osti Koivun tilan. Jatkosodassa takaisin vallattu Heinjoki veti Antin perheineen takaisin Kopralaan. Tilan rakennukset olivat säästyneet, joten uudelleenrakentamiseen ei tarvinnut ryhtyä ja perhe pääsi nopeasti normaalielämän alkuun.


title: Antti Hanninen

text: Jatkosodan käänne ajoi Antin perheineen 18. kesäkuuta 1944 lopullisesti evakkoon. Uudeksi kotikunnaksi tuli jälleen varsinaissuomalainen Koski Tl ja siellä Naumin tila. Kovin pitkäaikaiseksi olo Naumilla ei muodostunut, sillä Antti Hanninen teki vuonna 1947 esisopimuksen Sammatin seurakunnan omistamasta Ylitalo-nimisestä tilasta.


title: Antti Hanninen

text: Sodan jälkeen vuonna 1945 säädetyn maanhankintalain seurauksena tila päätettiin jakaa Sammatin kirkkovaltuuston päätöksellä vähintään kolmeen osaan. Näin tilaa jakamaan tulivat sukulaiset Väinö Jaarinen ja Iivari Hyytiäinen sekä vielä neljänneksi jakajaksi Vilho Hyytiäinen. Noin 170 hehtaarin suuruiseksi jo aiemmin pienentyneestä tilasta noin 30 hehtaarin metsäpalsta jäi seurakunnan omistukseen ja loppu jaettiin edellä mainittujen osakkaiden kesken.


title: Antti Hanninen

text: Hanninen kuoli aasialaisen influenssan jälkitautina tulleeseen keuhkokuumeeseen 22. marraskuuta 1957. Hänet on haudattu puolisonsa Helenan viereen Sammatin hautausmaalle.


title: Antti Hanninen

text: Antti Hannisen luottamustehtäviä olivat muun muassa kunnanvaltuuston, kunnallislautakunnan ja verotuslautakunnan pitkäaikaiset jäsenyydet. Hän toimi myös kirkkoneuvoston ja -valtuuston jäsenenä yli 20 vuoden ajan.


title: Antti Hanninen

text: Niin ikään Antti Hanninen toimi Heinjoen maamiesseuran jäsenenä (35 vuoden ajan), Viipurinläänin maanviljelysseuran johtokunnassa (1912–1918), useita vuosia Kopralan ja Heinjoen Osuuskassojen hallituksessa, maanjako-oikeuden ja pakkolunastuslautakunnan jäsenenä suurten rautatie- ja maantiehankkeiden aikana, Kopralan rukoushuoneen sekä Heinjoen ev.lut. nuorisoliiton johtokunnissa ja myös johtomiehenä, pyhäkoulun opettajana ja niin edelleen.


title: Antti Hanninen

text: Paikallisten luottamustehtävien lisäksi Antti Hanninen valittiin ainoana heinjokisena yksikamariseen eduskuntaan vuosiksi 1911–1914. Valtiopäivillä hän edusti Suomalaista puoluetta. Kansanedustajana hän toimi maatalous- ja sivistysvaliokuntien jäsenenä sekä vuoden ajan eduskunnan pöytäkirjantarkastajana. Tämän jälkeen hän ei enää asettunut eduskuntavaaliehdokkaaksi. Pääasiallisena syynä kieltäytymiseen oli Hannisen tilan jakaminen kahtia vuonna 1910. Tuolloin niin sanottu vanha Hanninen jäi Juholle ja myöhemmin ostettu lisätila (Kanninen) tuli Antille. Uudistilan rakennuksien teko vei siinä määrin aikaa, että työn johtaminen Helsingistä käsin ei olisi ollut mahdollista.


title: Antti Hanninen

text:
Eduskunta-aikanaan Hanninen teki yhdessä erään toisen kansanedustajan kanssa vuonna 1912 Äyräpäänjärven laskua koskevan aloitteen ja saikin hanketta varten kolmen miljoonan markan määrärahan.
Heinjoen ja Muolaan rajalla sijaitseva Äyräpäänjärvi oli enimmilläänkin vain noin puolitoista metriä syvä. Sille tasolle järvi oli päätynyt vuonna 1857, kun Vuoksi purkautui Kiviniemen kannaksen puhkaisemisen seurauksena uudelle laskureitille ja sekä Vuoksen että Äyräpäänjärven pinta laski huomattavasti. Tämän ansiosta järvestä kehkeytyi pohjoismaiden merkittävin ”lintuparatiisi”.


title: Antti Hanninen

text:
Hannisen ajaman järvenlaskuhankkeen tarkoituksena oli kuivata 6 000–7 000 hehtaarin suuruinen järvi viljelys- ja niittymaaksi. Kuivatuksen myötä järveen rajoittuvien tilojen peltopinta-ala olisi kasvanut huomattavasti; esimerkiksi Hannisten omistamalla Kannisen tilalla uutta peltoa olisi saatu 80–90 hehtaaria.
Koska järvi oli lintuparatiisi, hanke käynnisti 1920–1930-luvuilla Suomen ensimmäisen todellisen luonnonsuojelukiistan. Ajoittain hyvin kiivas väittely levisi lehdistön välityksellä valtakunnalliseksi ja johti vaatimukseen saada järvi luonnonsuojelualueeksi ja jopa sisällyttää se Suomen ensimmäisten kansallispuistojen joukkoon. Einari Merikallio kirjoitti aiheesta vuonna 1929 julkaistun kirjan "Äyräpäänjärvi: Suomen linturikkain järvi" (Helsinki: Otava, 1929, 202 s.: kuv. + 40 kuvalehteä, karttaliite).


title: Antti Hanninen

text:
Viipurin läänin maaherra Arvo Manner esti kuivatushankkeen asettamalla järvelle toimenpidekiellon sen suojeluarvojen lopullisesti selvittämiseksi. Kiistaa ei saatu ratkaistua ennen talvisodan syttymistä. Järven rannalle oli ennen sodan syttymistä tuotu laskuojan syventämiseen tarkoitetut kaivinkoneet, jotka jäivät sittemmin neuvostoliittolaisten haltuun.
Vielä jatkosodan aikana vuonna 1943 Viipurin läänin maanviljelyinsinööri otti kuivatushankkeen uudelleen esille, mutta sitten sodan jälkiseurauksena tapahtunut alueluovutus hautasi hankkeen lopullisesti.


title: Antti Hanninen

text: Antti Hannisen luottamustehtävät jatkuivat vielä uusilla asuinsijoilla Sammatissa. Hän toimi muun muassa Sammatin kunnanvaltuutettuna, Länsi-Uudenmaan palovakuutusyhtiön hallituksessa, lautamiehenä ja niin edelleen.


title: Antti Hanninen

text: Sammatin ja Karjalohjan käräjät pidettiin Sammatin Myllykylän Ylitalon salissa aina Antti Hannisen kuolemaan asti.


title: Bergvikin kartano

text: Bergvikin kartano () sijaitsee Salon Hirsijärven rannalla Etelä-Suomessa. Kartano mainitaan asiakirjoissa jo vuonna 1796, jolloin se muodostettiin everstiluutnantti De la Motten upseerin virkakartanoksi. Osa kartanon julkisivusta edustaa myöhäisbarokkityylisuuntausta. Kartanolla on ollut useita omistajia, muun muassa 1950-luvulle asti Suomen Sokerin pääjohtaja John Grundström.


title: Bergvikin kartano

text: Nykyisin kartano toimii Riitta Pätiälä-Saarisalon perustaman Vapaa Evankeliumisäätiön toimintakeskuksena ympärivuotisesti. Hänen puolisonsa professori Aapeli Saarisalo oli toiminnassa mukana vuosina 1966-1986. Toimintakeskuksessa järjestetään koulutus- ja seminaaritapahtumia, retriittejä, rippi- ja leirikouluja. Vuokrattavana on kesämökkejä. Alueella on myös kappeli ja luontopolku.


title: Suzukaze (1937)

text: Suzukaze () oli Keisarillisen Japanin laivaston Shiratsuyu-luokan hävittäjä toisessa maailmansodassa.


title: Suzukaze (1937)

text: Alus tilattiin Uraga Dock Company. Sen köli laskettiin 9. heinäkuuta 1935 ja alus laskettiin vesille 11. maaliskuuta 1937. Alus valmistui vielä samana vuonna 31. elokuuta.


title: Suzukaze (1937)

text: Alus upotettiin 25. tammikuuta 1944.


title: Vapaa Evankeliumisäätiö

text: Vapaa Evankeliumisäätiö


title: Vapaa Evankeliumisäätiö

text: Bergvikin kartanoa ja toimintakeskusta ylläpitää Vapaa Evankeliumisäätiö, jonka perustaja on Riitta Pätiälä-Saarisalo. Hän toimi pitkään säätiön toiminnanjohtajana. Monet tuntevat Bergvikin hänen puolisonsa professori Aapeli Saarisalon työn kautta.


title: Vapaa Evankeliumisäätiö

text: Säätiön tarkoituksena on sääntöjensä mukaan


title: Vapaa Evankeliumisäätiö

text:
• herättää ja syventää elävää kristillisyyttä sekä
• toimia kristillisen mielenterveystyön edistämiseksi.


title: Vapaa Evankeliumisäätiö

text: Tarkoituksensa toteuttamiseksi säätiö mm. järjestää kansainvälisiä kokouksia, kursseja ja seminaareja ja pitää yhteyttä samojen päämäärien hyväksi työskenteleviin yhteisöihin ja yksilöihin.


title: Vapaa Evankeliumisäätiö

text: Säätiö haluaa vaalia Riitta Pätiälä-Saarisalon ja Aapeli Saarisalon hengen perintöä ja jatkaa heidän viitoittamallansa tiellä toimimalla Raamatun tuntemuksen vahvistamiseksi. Missiotaan säätiö toteuttaa Raamatun ja evankelis-luterilaisen tunnustuksen pohjalta ekumenian hengessä.


title: Vapaa Evankeliumisäätiö

text: Vapaa Evankeliumisäätiö omistaa Bergvikin Kartano Oy:n, joka hoitaa toimintakeskuksen majoitus- ja ravitsemuspalvelut (kaikkiaan noin 100 vuodepaikkaa).


title: Vapaa Evankeliumisäätiö

text: Bergvikin Ystävät ry tukee Bergvikin toimintaa ja toimii sen vapaaehtoisten yhdyssiteenä.


title: Vapaa Evankeliumisäätiö

text: Aapeli Saarisalo


title: Aavikkopiikkileguaani

text: Aavikkopiikkileguaani ("Sceloporus magister") on konnaliskojen heimoon ("Phrynosomatidae") kuuluva liskolaji. Sitä esiintyy Yhdysvaltain lounaisosissa ja Luoteis-Meksikossa. Aavikkopiikkileguaani kasvaa hännän kanssa noin 25–30 cm pitkäksi. Sitä kasvatetaan lemmikkieläimenä.


title: Aavikkopiikkileguaani

text: Aavikkopiikkileguaani elää kuivilla ja puolikuivilla alueilla tasangoilla ja aavikoilla sekä kivikkoisilla vuorenrinteillä. Se on päivälläkin aktiivinen ja lepäilee aurinkoisilla kivillä ja kallioilla, mutta myös maassa lähellä koloja sekä pensaita. Vaaran uhatessa se menee nopeasti piiloon kivenkoloihin. Se voi myös kiipeillä puissa.


title: Aavikkopiikkileguaani

text: Aavikkopiikkileguaanin terraarion tarvitsee olla vähintään esimerkiksi 95 × 45 × 50 cm. Terraarion kuuluu olla kuiva ja hiekkapohjainen. Terraarioon sijoitetaan myös kiipeily- ja piilopaikkoja. Aavikkopiikkileguaani tarvitsee UVB-valaistuksen. Sopiva lämpötila terraarion lämmittelypaikassa on 35 °C, viilein kohta huoneenlämpöinen. Yhdessä terraariossa saa olla vain yksi koiras.


title: Aavikkopiikkileguaani

text: Aavikkopiikileguaani syö luonnossa hyönteisiä ja joskus myös hedelmiä ja kukintoja. Vankeudessa ruokaan täytyy lisätä vitamiinia ja kalsiumia.


title: Aavikkopiikkileguaani

text: Aavikkopiikkileguaani luokitellaan sukuun "Sceloporus", jonka muita lajeja ovat esimerkiksi sinipiikkileguaani ("S. serrifer") ja piikkileguaani ("S. poinsettii").


title: Chuckwalla

text: Chuckwalla ("Sauromalus ater") on Pohjois-Amerikassa elävä leguaanilaji.


title: Chuckwalla

text: Naarat ja koiraat ovat erin näköisiä. Aikuisen naaraan ruumis on kauttaaltaan ruskehtava, ja siinä on tummanruskeita ja punaisia täpliä. Aikuiset koiraat taas ovat beesinvärisiä suurimmasta osasta ruumista, jotkut ruskeätäpläisiä, mutta pää, hartiat ja lantionseutu ovat mustat. Häntä on vaalean harmaanruskehtava. Nuorilla chuckwalloilla on leveitä nauhoja ruumissa ja hännässä. Se on yksi Yhdysvaltojen suurimmista leguaaneista, koiras voi kasvaa 46 senttiseksi. Naaras on hieman pienempi. Ruumista peittävät pienet yhdenmukaiset suomut, lukuun ottamatta korvanaukkoja, joita suojaa suuremmat suomut.


title: Chuckwalla

text: Aiemmin suku "Sauromalus" jaettiin useampaan lajiin kuin nykyään, "S. obesusta" ja "S. ateria" pidettiin eri lajeina. Tutkija Bradford D. Hollingsworth väitti kuitenkin vuonna 1998 että näitä kahta lajia pitäisi pitää samana lajina, saaden nimen "S. ater". Eräät muut tutkijat kyseenalaistivat tämän käsityksen, mutta vuonna 2004 ICZN (International Comission of Zoological Nomenclature) sai yksimielisyyden siitä että niitä pidetään samana lajina.


title: Chuckwalla

text: Chuckwallaa tavataan Yhdysvaltojen lounaisosissa sekä Pohjois-Meksikossa. Sen levinneisyysalue ulottuu eteläisestä Nevadasta ja Utahista, Kaakkois-Kaliforniaa ja läntistä Arizonaa pitkin Kalifornian niemimaan eteläosiin ja suurimpaan osaan Sonoraa, jossa sitä tavataan eniten Mojaven ja Sonoran aavikoilla.


title: Chuckwalla

text: Chuckwalla elää kallioaavikoilla, jopa 1 400 metrin korkeuteen asti, vaikkakin se suosii alavampia seutuja. Se pitää lämmöstä ja paistattelee usein kallioilla. Se on arḱa laji, ja se on kehittänyt erikoisen puolustautuimiskeinon. Jos sitä uhataan, se pakenee kallionhalkeamiin ja -koloihin jossa se vetää keuhkonsa täyteen ilmaa. Siten se jää tiukasti kiinni halkeaman seinämiin eikä peto saa vedettyä sitä ulos kolostaan. Laji on kasvinsyöjä, ja syö maasta löytyviä lehtiä, hedelmiä ja kukkia, erityisesti "Encelia farinosa"- nimistä asterikasvia (englanniksi ”brittle-bush”).


title: Chuckwalla

text:
Chuckwalla parittelevat huhti- heinäkuuhussa, ja naaras munii enintään 16 munaa jokusen kuukauden sen jälkeen. Munat munitaan maan alle.
Naaras ei muni ruoan käydessä vähiin.


title: Peter Hyballa

text: Peter Hyballa (s. 5. joulukuuta 1975) on saksalainen jalkapallovalmentaja.


title: Peter Hyballa

text: Hyballa aloitti valmennusuransa nuorella iällä juniorivalmentajana Borussia Bocholtissa. Hän valmensi eri ikäluokkien joukkueita myös SC Münsterissä, Preußen Münsterissä ja DSC Arminia Bielefeldissä. Päävalmentajadebyyttinsä aikuisten tasolla Hyballa teki namibialaisen Ramblersin valmentajana vuonna 2002. Hän palasi jo seuraavana vuonna takaisin Saksaan ja valmensi VfL Wolfsburgin ja Borussia Dortmundin juniorijoukkueita, kunnes teki toukokuussa 2010 sopimuksen Rot-Weiss Essenin kanssa. Seuran ajauduttua konkurssiin Hyballan sopimus jouduttiin purkamaan jo kesäkuun alussa. Pian päätöksen jälkeen hän siirtyi Alemannia Aachenin päävalmentajaksi. Alemannia pelasi Hyballan alaisuudessa 2. Bundesliigan keskikastissa. Kauden 2011/12 alku ei seurajohtoa tyydyttänyt ja Hyballa sai syyskuussa 2011 potkut seurasta.


title: Peter Hyballa

text: Tammikuussa 2012 Hyballa siirtyi FC Red Bull Salzburgin palvelukseen juniorivalmentajaksi. Kevätkauden jälkeen hän jätti seuran ja jatkoi uraansa SK Sturm Grazin päävalmentajana. Graz pelasi Hyballan alaisuudessa Itävallan Bundesliigan keskikastin sijoituksista, mutta seurajohtoa tulokset eivät tyydyttäneet ja Hyballan pesti päättyi potkuihin huhtikuussa 2013.


title: Peter Hyballa

text: Sami Hyypiän saatua potkut Bayer 04 Leverkusenista huhtikuussa 2014 Hyballa siirtyi Sascha Lewandowskin apuvalmentajaksi seuraan. Hän jätti tehtävänsä jo kesäkuussa siirryttyään Leverkusenin U19-joukkueen päävalmentajaksi. Kahden Leverkusen-vuoden jälkeen Hyballa palasi päävalmentajatehtäviin aikuisten tasolle tehtyään sopimuksen Eredivisie-seura NEC Nijmegenin kanssa toukokuussa 2016. NEC:n kausi sujui Hyballan alaisuudessa alavireisesti ja seura juuttui Eredivisien putoamiskamppailuun. Seurajohto purki Hyballan sopimuksen huhtikuussa 2017.


title: Osmoseeni

text: Osmoseeni eli bis(syklopentadieeni)osmium (CHOs) on metalloseeneihin kuuluva osmiumin organometalliyhdiste.


title: Osmoseeni

text: Osmoseeni on huoneenlämpötilassa valkoista tai väritöntä kiteistä ainetta, joka on suhteellisen stabiili ilman vaikutuksille. Se liukenee moniin orgaanisiin liuottimiin, mutta vain happamiin vesiliuoksiin. Happamissa olosuhteissa osmiumioni voi ottaa vastaan protonin ja hapettuu samalla hapetusluvulle +IV. Rakeneteeltaan ja reaktiivisuudeltaan yhdiste muistuttaa ferroseenia, mutta poikkeaa siitä muutamin osin. Osmoseeni on niin kutsuttu sandwich-yhdiste ja osmiumioni on kahden syklopentadienyyliligandin välissä. Toisin kuin ferroseenilla, syklopentadieenin konformaatiot ovat kohdakkaiset. Toinen selvä poikkeavuus on käyttäytyminen hapettuessa. Osmoseeni ei myödösta monokationia kuten ferroseeni, vaan rutenoseenin tavoin modostuu dimeerinen dikationi. Ferroseenin tavoin osmoseeni voi reagoida elektrofiilisella aromaattisella substituutiolla. Sen reaktiivisuus on kuitenkin heikompi.Osmium on fotoaktiivinen yhdiste ja tätä ominaisuutta on tutkittu runsaasti. Fotolyysi hajottaa yhdisteen osmiumiksi bentseeniksi ja syklobutadieeniksi ja osmoseenin on todettu myös katalysoivan veden hajoamista fotolyyttisesti vedyksi ja hapeksi.


title: Osmoseeni

text: Osmoseenia voidaan valmistaa osmium(IV)kloridin ja syklopentadienyylinatriumin välisellä reaktiolla tai käsittelemällä osmiumtetroksidia vetybromidilla ja tämän jälkeen syklopentadieenillä sinkin läsnä ollessa.


title: Winchesterin taistelu

text: Winchesterin taistelu voi viitata kolmeen eri Yhdysvaltain sisällissodan taisteluun:


title: Richard Sabol

text: Richard Sabol (s. 31. tammikuuta 1994 Prešov, Slovakia) on slovakialainen jääkiekkomaalivahti, joka pelaa Ranskan Ligue Magnusin Chamonix HC:ssä.


title: Richard Sabol

text: Sabol on HC Prešovin kasvatti. Hän siirtyi kesken kauden 2009–2010 seuran B-nuorista ikäluokan pääsarjassa pelaavaan HC Košiceen. Kaudeksi 2010–2011 Sabol palasi taas Slovakian B-nuorten pääsarjaan nousseeseen Prešoviin. Kaudeksi 2011–2012 hän siirtyi sieltä HC Banská Bystrican junioreihin. 17-vuotias Sabol pelasi suurimman osan kaudestaan seuran A-nuorissa, mutta hän debytoi myös miesten peleissä pelattuaan viisi ottelua Slovakian toiseksi korkeimmalla sarjatasolla 1. hokejová liga SR:ssä Slovakian alle 20-vuotiaiden maajoukkueen ohjelmassa, HK Orange 20:n joukkueessa.


title: Richard Sabol

text: Kaudeksi 2012–2013 Sabol siirtyi Pohjois-Amerikkaan ja USHL-junioriliigan Green Bay Gamblersiin, jossa hänen vastuunsa jäi kuitenkin vähäiseksi. Sabol palasi kaudeksi 2013–2014 HC Banská Bystricaan. Hän toimi pääasiassa seuran miesten joukkueen kolmosmaalivahtina Extraligassa, jossa Sabol pelasi Banská Bystrican paidassa neljä ottelua. Hän pelasi Extraligaa kauden aikana kuitenkin myös 17 ottelun verran HK Orangessa. Loppukauden Sabol pelasi pääasiassa Banská Bystrican A-nuorissa.


title: Richard Sabol

text: Sabol siirtyi kaudeksi 2014–2015 Itävallan toiseksi korkeimmalle sarjatasolle Inter-National-Leaguen Kapfenberg Steelersiin, jossa hän kantoi pääasiallisen torjuntavastuun. Kaudeksi 2015–2016 Sabol palasi kotimaahansa ja siirtyi 1. ligan HC 46 Bardejoviin. Hän toimi joukkueen pääasiallisena ykkösmaalivahtina ja torjui Bardejovin finaaleihin, mutta mestaruuden vei kuitenkin HC Nové Zámky otteluvoitoin 3–2. Finaalikaksikko pelasi tämän jälkeen vielä Extraligan karsinnoissa kohdaten ŠHK 37 Piešťanyn, mutta Bardejov jäi kuitenkin ilman sarjanousua.


title: Richard Sabol

text: Kaudeksi 2016–2017 Sabol siirtyi 1+1-vuotisella sopimuksella Mestis-joukkue TuTon maalinsuulle. Hän jäi joukkueessa lähinnä kolmosvahdiksi Kristian Järviselle ja TPS-laina Karolus Kaarlehdolle ja pelasi alkukaudella vain yhden ottelun. Sabol vietti syyskautensa lähinnä lainalla Suomi-sarjajoukkue VG-62:ssa, kunnes hän palasi joulukuussa henkilökohtaisiin syihin vedoten kotimaahansa ja Sabolin sopimus TuTon kanssa purettiin yhteisymmärryksessä. Hän vietti loppukauden edellisenä keväänä Extraligaan nousseen HC Nové Zámkyn vahvuudessa, mutta Sabol jäi kuitenkin ilman peliaikaa. Kaudeksi 2017–2018 hän siirtyi vuoden mittaisella sopimuksella Ranskan Ligue Magnusin Chamonix HC:hen.


title: Richard Sabol

text: Sabol edusti Slovakiaa alle 20-vuotiaiden MM-kilpailuissa vuosina 2012, 2013 ja 2014. Kahdessa ensimmäisessä turnauksessa hän toimi joukkueensa kolmosmaalivahtina ja puki ainoastaan yhteen otteluun vuoden 2012 turnauksessa, jossa Sabol pelasi myös noin 24 minuuttia. Vuoden 2014 turnauksessa hän toimi puolestaan Slovakian pääasiallisena vastuunkantajana.


title: Richard Sabol

text: Sabol pelasi myös alle 18-vuotiaiden MM-kilpailuissa vuonna 2011, jolloin hän toimi lähinnä Slovakian kakkosmaalivahtina Patrik Rybárille ja pelasi kaksi ottelua. Joukkue putosi seuraavaksi vuodeksi IA-divisioonaan, jossa Sabol jakoi tasaisesti torjuntavastuun Patrik Romančíkn kanssa pelaten kaksi ottelua viidestä. Slovakia voitti turnauksen kaikki ottelunsa ja Sabolilla oli paras päästettyjen maalien keskiarvo (1.00).


title: Richard Sabol

text: Sabol pelasi myös alle 18-vuotiaiden Ivan Hlinkan muistoturnauksessa vuonna 2011, jolloin hän kantoi suurimman osan Slovakian torjuntavastuusta, kuten myös aiemmin samana vuonna World U-17 Hockey Challengessa.


title: Jia Sidao

text: Jia Sidao (, 1213 – 1275) oli Kiinan Eteläisen Song-dynastian kansleri dynastian loppuvuosina 1259–1275. Hänen siskonsa oli keisari Lizongin jalkavaimo, mistä oli poliittista hyötyä Jian uralle. Mongolien hyökkäykset johtivat Song-dynastian päättymiseen vuonna 1279, ja sitä ennen kiinalaiset hävisivät ratkaisevia taisteluita muun muassa Xiangyangissa ja Wuhussa. Sotilaalliset tappiot sekä epäonnistunut maareformi ja keisarillisen hovin sisäiset juonittelut heikensivät Jian valtaa, ja hänet surmattiin vuonna 1275.


title: Joseph Antic

text: Joseph Anthony Antic (13. maaliskuuta 1931 Secunderabad, Brittiläinen Intia, Brittiläinen imperiumi – 12. heinäkuuta 2016 Mumbai) oli intialainen maahockeypelaaja ja olympiamitalisti.


title: Joseph Antic

text: Antic kuului Intian olympiahopeaa Roomassa 1960 saavuttaneeseen joukkueeseen.


title: Joseph Antic

text: Antic kuoli 85-vuotiaana Mumbaissa 12. heinäkuuta 2016 jouduttuaan sairaalaan muutamaa päivää aikaisemmin.


title: Tavela

text: Tavela on muun muassa seuraavien henkilöiden sukunimi:


title: Ubrique

text: Ubrique on kunta Cádizin maakunnassa Espanjassa. Kunnan väkiluku on noin 17 000 (vuonna 2015).


title: Ubrique

text: Ubrique on yksi niistä 19 kylästä, jotka muodostavat Valkoisten kylien reitin (espanjaksi Ruta de los pueblos blancos).


title: Ubrique

text: Ubrique on tunnettu nahkatuotteiden valmistuksesta. Monien huippusuunnittelijoiden nahka-asusteet valmistetaan siellä.


title: Árnes

text: Árnes on Islannin pienin kunta asukasluvultaan. Árnes sijaitsee Islannin luoteisosassa. Árnessissa asui 52 asukasta vuonna 2011.


title: Árnes

text: Luettelo Islannin kunnista


title: Alcalá del Valle

text: Alcalá del Valle on kunta Cádizin maakunnassa Espanjassa. Kunnan väkiluku on noin 5200 (vuonna 2015).


title: Alcalá del Valle

text: Alcalá del Valle on yksi niistä 19 kylästä, jotka muodostavat Valkoisten kylien reitin (espanjaksi Ruta de los pueblos blancos).


title: Vanilliinisokeri

text: Vanilliinisokeri on vanilja-maustekasville ominaismaun antavalla vanilliinilla maustettu kide- tai tomusokeri. Se maistuu ja tuoksuu vaniljalta, mutta makua ei pidetä luonnonvaniljan vertaisena. Vanilliinisokeria käytetään yleisesti korvaamassa kallista vaniljatiivistettä, jota ei valmisteta keinotekoisesti (synteettisesti) kuten vanilliinia. Vanilliinisokeri on yleinen ainesosa leivonnaisissa, jälkiruoissa, konditoriatuotteissa sekä makeisissa ja suklaissa.


title: Tjörnes

text: Tjörnes on Islannin toiseksi pienin kunta asukasluvultaan. Tjörnes sijaitsee Islannin pohjoisosassa, Akureyristä koilliseen. Tjörnessissä asui 57 asukasta vuonna 2011.